Cyfraith Cymru - Sut y defnyddir pŵer yn y DU\nYn eich helpu i ddeall cyfraith Cymru\nY wefan Geirfa Dolenni defnyddiol Map o'r wefan\nCyfansoddiad a llywodraeth\nCyflwyniad i'r cyfansoddiad\nLlywodraeth yng Nghymru\nSut mae cyfreithiau'n cael eu creu ar gyfer Cymru\nIechyd a gwasanaethau iechyd\nGwasanaethau tân ac achub\nEconomi a datblygu\nCynllunio gwlad a thref\nAmaethyddiaeth a garddwriaeth\nAmddiffyniad rhag llifogydd\nCefn gwlad a mynediad\nEgni a newid hinsawdd\nHenebion ac adeiladau hanesyddol\nChwaraeon a hamdden\nHafan > Cyfansoddiad a llywodraeth > Cyflwyniad i'r cyfansoddiad > Sut y defnyddir pŵer yn y DU\nSut y defnyddir pŵer yn y DU\nY man cychwyn ar gyfer deall trefniadau cyfansoddiadol Cymru yw deall sut mae pŵer yn cael ei wahanu a'i rannu yn y DU. Yn hanesyddol roedd pob pŵer o eiddo’r wladwriaeth wedi’i freinio yn y Goron, yr athrawiaeth o hawl ddwyfol brenhinoedd gan ddarparu cyfreithlondeb brenhinol a gwleidyddol i reoli’n uniongyrchol trwy ewyllys Duw - y brenin yn sofran a chanddo awdurdod goruchaf a diderfyn. Dros y canrifoedd, fodd bynnag, mae pŵer y brenin wedi’i wahanu, ei rannu, a’ i gyfyngu mewn nifer o ffyrdd.\nDechreuodd y broses hon yn fwyaf nodedig (mewn perthynas â Lloegr) gyda'r Magna Carta yn y 13eg ganrif oedd yn cyfyngu pŵer y brenin, a'r Bill of Rights yn 1688 a sefydlodd rai hawliau i Senedd Lloegr. Datblygiad y cysyniad o 'sofraniaeth Seneddol' oedd y mwyaf arwyddocaol. Yn syml mae hyn yn golygu:\nbod modd i Senedd y DU basio deddfau ynghylch unrhyw fater,\nna all unrhyw Senedd rwymo Senedd yn y dyfodol (mewn geiriau eraill, gall Senedd yn y dyfodol newid y gyfraith bob amser), ac\nna all deddf a basiwyd gan Senedd y DU gael ei diddymu gan y llysoedd (gan nad oes cyfraith gyfansoddiadol 'uwch' y gellir barnu Deddf Seneddol yn ei herbyn).\nMae absenoldeb cyfansoddiad ysgrifenedig yn golygu hefyd nad oes unrhyw gyfyngiadau ar bŵer y Senedd nac unrhyw ofynion iddi weithredu mewn ffordd benodol.\nMae Senedd y DU yn gwneud cyfreithiau drwy basio Deddfau Seneddol (a elwir hefyd yn ddeddfwriaeth sylfaenol). Yn ogystal â newid y ddeddf drwy’r Ddeddf ei hun, gall Deddf Seneddol roi pŵer i bobl eraill greu cyfraith neu newid y gyfraith. Mae hyn yn cynnwys rhoi’r pŵer i'r deddfwrfeydd datganoledig (Cynulliad Cenedlaethol Cymru, Senedd yr Alban a Chynulliad Gogledd Iwerddon) i greu eu ffurf ei hunain o ddeddfwriaeth sylfaenol, a rhoi pŵer mwy cyfyngedig i Weinidogion wneud 'is-ddeddfwriaeth', gan amlaf trwy gyfrwng 'offeryn statudol'.\nEr bod y cysyniad o sofraniaeth Seneddol yn berthnasol o hyd, mae llawer yn ystyried bod goruchafiaeth Senedd y DU naill ai’n gyfreithiol neu’n ymarferol wedi ei chyfyngu yn y blynyddoedd diwethaf. Mae'r cyfyngiadau’n codi yn sgil ymrwymo i rwymedigaethau rhyngwladol (aelodaeth o'r Undeb Ewropeaidd a chydymffurfio â'r Confensiwn Ewropeaidd ar Hawliau Dynol) a thrwy gydnabod ewyllys pobl cenhedloedd hanesyddol y DU (datganoli pŵer i ddeddfwrfeydd newydd).\nMae rhannu pŵer rhwng deddfwrfeydd yn y DU a rhoi pwerau gwneud deddfau a phwerau eraill i Weinidogion wedi arwain at ddatblygu mwy o rôl i'r llysoedd hefyd, sydd yn amlach bellach yn chwarae rhan yn y gwaith o ddyfarnu gan bwy y mae pŵer ac a yw'r pŵer wedi cael ei ddefnyddio'n gywir.\nDatganoli pŵer i Gymru\nSefydlodd y Government of Wales Act 2006 (GOWA 2006) Gynulliad Cenedlaethol cyfansoddiadol newydd i Gymru fel deddfwrfa gyflawn, a chorff gweithredol ar wahân a enwyd i ddechrau yn 'Llywodraeth Cynulliad Cymru' ac a newidiwyd yn ddiweddarach yn syml i 'Llywodraeth Cymru'. Yn arwyddocaol, rhoddodd y GOWA 2006 bŵer i’r Cynulliad Cenedlaethol basio ei ddeddfwriaeth sylfaenol ei hun – yn y lle cyntaf trwy 'Fesur y Cynulliad’ o dan system lle y rhoddwyd cymhwysedd cyfyngedig (naill ai drwy Orchymyn Cymhwysedd Deddfwriaethol neu drwy Ddeddf Seneddol) fesul Mesur – ac yn dilyn y refferendwm ar bwerau deddfu pellach yn 2011 trwy 'Ddeddfau'r Cynulliad'. Mae graddau cymhwysedd y Cynulliad Cenedlaethol i ddeddfu wedi’i ddiffinio yn adrannau 108 a 109 ac Atodlen 7 y Government of Wales Act 2006, sydd, gyda’i gilydd, yn diffinio y meysydd pwnc y gall Deddfau'r Cynulliad ddeddfu yn eu cylch.\nEr bod athrawiaeth sofraniaeth Seneddol yn golygu y gall Senedd y DU ddeddfu ar bynciau datganoledig hefyd (yn ogystal ag ar unrhyw beth arall), yn ôl confensiwn (y cyfeirir ato'n aml fel 'Confensiwn Sewel') nid yw’n gwneud hynny fel arfer ac eithrio gyda chytundeb y Cynulliad Cenedlaethol. Yn yr un modd, er gall Senedd San Steffan, yn ddamcaniaethol, ddiddymu'r Cynulliad Cenedlaethol yn llwyr, yn ymarferol mae hyn yn annhebygol iawn. Gellid dweud, felly, bod pŵer Senedd San Steffan, yn y ffordd honno, wedi’i gyfyngu. Yn ddiweddar, mae datblygiadau yn yr Alban – yn enwedig y syniad o natur barhaol Senedd a Llywodraeth yr Alban – yn awgrymu y gallai fod yn fwy priodol yn y dyfodol i feddwl am y trefniadau cyfansoddiadol fel rhannu sofraniaeth yn hytrach na datganoli pŵer.\nYn debyg i Ddeddfau Seneddol, yn aml bydd Deddfau'r Cynulliad yn rhoi pwerau i Weinidogion i greu is-ddeddfwriaeth, gan amlaf drwy offeryn statudol. Yn aml mae Deddfau'r Cynulliad yn rhoi pwerau i Weinidogion Cymru (neu gyrff eraill) hefyd i gyhoeddi canllawiau neu godau ymarfer. Nid yw 'cyfraith feddal' o'r fath yn rhwymo mewn cyfraith ond mae’n ofynnol i’r rhai y mae wedi ei chyfeirio atynt roi ystyriaeth iddi.\nMae Cyfraith Ewrop yn cael effaith ar bŵer y Senedd hefyd, yn ogystal ag ar bwerau Gweinidogion a'r deddfwrfeydd yng Nghymru, yr Alban a Gogledd Iwerddon. Mae’r Deyrnas Unedig yn Aelod-wladwriaeth o’r Undeb Ewropeaidd (UE) ac mae cyfreithiau'r UE wedi’u hymgorffori yng nghyfraith y DU (gweler adran 2 yr European Communities Act 1972).\nMae cyfraith achosion Llys Cyfiawnder Ewrop wedi sefydlu bod aelodaeth y DU o'r Undeb Ewropeaidd yn golygu, lle ceir gwrthdaro rhwng cyfraith Ewrop a deddfau domestig a wneir yn y DU, cyfraith Ewrop sydd â’r gair olaf. Cafodd yr egwyddor hon ei chadarnhau gan lysoedd y DU yn achos R v Secretary of State for Transport, ex parte Factortame (No. 2)  3 WLR 818, lle y dyfarnwyd:\n“If the supremacy within the European Community of Community Law over the national law of member states was not always inherent in the EEC Treaty it was certainly well established in the jurisprudence of the Court of Justice long before the United Kingdom joined the Community. Thus, whatever limitation of its sovereignty Parliament accepted when it enacted the European Communities Act 1972 was entirely voluntary. Under the terms of the 1972 Act it has always been clear that it was the duty of a United Kingdom court, when delivering final judgment, to override any rule of national law found to be in conflict with any directly enforceable rule of Community law.”\nDim ond ar y meysydd hynny y mae'r gwahanol Aelod-wladwriaethau wedi cytuno eu bod yn dod o fewn cylch gwaith yr UE y gall sefydliadau’r UE (y Comisiwn Ewropeaidd, Cyngor Ewrop a Senedd Ewrop) ddeddfu. Felly, oni chyfeirir at faes polisi yn y Cytuniad ar Weithrediad yr Undeb Ewropeaidd neu yn un o gytundebau amrywiol eraill yr UE, ni all yr UE ddeddfu arno. Serch hynny, mae cwmpas deddfau'r UE yn eang, yn cwmpasu meysydd fel materion economaidd, amaethyddiaeth, yr amgylchedd, ynni, cyflogaeth a chystadleuaeth. Mae rhai o gyfreithiau Ewrop yn berthnasol i’r DU yn awtomatig, gan gynnwys darpariaethau cytuniadau a Rheoliadau'r UE.\nNid yw cyfreithiau Ewropeaidd eraill (megis Cyfarwyddebau'r UE) yn gymwys yn awtomatig, ond mae rhwymedigaeth gyfreithiol ar y DU i’w gweithredu arnynt mewn cyfraith ddomestig.\nYn rhinwedd adrannau 80 a 108 o'r Government of Wales Act 2006 rhaid i gyfreithiau a wneir yng Nghymru gydymffurfio â chyfraith Ewrop.\nCeir mwy o fanylion yma ar effaith Cyfraith Ewrop ar ein system cyfreithiol.\nRhoddodd yr Human Rights Act 1998 “further effect to rights and freedoms guaranteed under the European Convention on Human Rights” ac mae wedi cael dylanwad sylweddol ar gynnwys cyfraith y DU a’r dehongliad ohoni. Er nad oes gofyn i Senedd San Steffan ei hun wneud deddfau yn unol â hawliau’r confensiwn, mae’n rhaid i unrhyw Aelod Seneddol sy’n hyrwyddo mesur nad yw’n cydymffurfio wneud datganiad i'r perwyl hwnnw (sydd yn gyfyngiad ymarferol sylweddol ar ryddid y Senedd i ddeddfu fel y myn).\nYn rhinwedd adrannau 81 a 108 y Government of Wales Act 2006 rhaid i gyfreithiau a wneir yng Nghymru gydymffurfio â hawliau’r confensiwn.\nCeir mwy o wybodaeth am yr effaith y mae'r Human Rights Act 1998 yn ei gael ar ein system gyfreithiol yma.\nY llysoedd, y gyfraith gyffredin a chyfreithiau ecwiti\nMae gan y DU system gyfreithiol cyfraith gyffredin. Mae hyn yn golygu bod ganddi, yn ogystal â chyfraith statud (cyfreithiau a wnaed gan Seneddau a Chynulliadau'r DU), gorff o gyfraith sy'n esblygu dros amser wrth iddi gael ei ‘datgan’ gan farnwyr pan fyddant yn penderfynu achosion cyfreithiol yn y llysoedd. Er mwyn darganfod beth yw'r gyfraith gyffredin ar fater, mae angen astudio’r dyfarniadau a wneir yn y llysoedd (y cyfeirir atynt gan amlaf fel cyfraith achosion).\nMae athrawiaeth cynsail yn helpu i gadw cyfraith gyffredin yn gymharol resymegol a rhagweladwy. O dan athrawiaeth cynsail, rhaid i farnwr ddilyn dyfarniadau cynharach ar yr un mater cyfreithiol gan amlaf. Ar ben hynny, mae gofyn i farnwr ddilyn dyfarniad cynharach a wnaed gan lys uwch na'r llys lle y mae ef neu hi yn eistedd.\nYn hanesyddol roedd edefyn ar wahân o gyfraith 'a wnaed gan farnwr', a elwir yn gyfraith ecwiti, a ddatblygwyd drwy gyfraith achosion hefyd. Fodd bynnag, nid yw'r gwahaniaeth rhwng cyfraith gyffredin a chyfreithiau ecwiti o arwyddocâd ymarferol heddiw yn aml, ac mae'r ddwy set o gyfreithiau yn cael eu gweinyddu ochr yn ochr â'i gilydd ac yn cael eu hystyried gyda’i gilydd fel cyfraith gyffredin y DU.\nNid oes llinell glir rhwng cyfraith gyffredin a chyfraith statud bob amser. Gall cyfraith statud fod yn ymwneud â mater lle nad oes cyfraith gyffredin. Ar y llaw arall, gall statud ddisodli'r gyfraith gyffredin mewn maes neu ategu neu amrywio'r gyfraith gyffredin (mewn geiriau eraill gall cyfraith statud a chyfraith gyffredin fod yn berthnasol mewn sefyllfa benodol).\nMae deddfwriaeth a wneir yng Nghymru naill ai'n ddeddfwriaeth sylfaenol neu’n is-ddeddfwriaeth. Nid oes corff unigryw o gyfraith gyffredin yng Nghymru. Mae hyn oherwydd bod Cymru a Lloegr yn un awdurdodaeth gyfreithiol, a phan fydd barnwyr yn datgan pwyntiau o gyfraith gyffredin, maent yn pennu’r gyfraith ar gyfer Cymru a Lloegr.\nNid oes unrhyw erthyglau am y pwnc hwn\nMae erthyglau a chynnwys newydd yn cael eu rhoi ar wefan Cyfraith Cymru yn gyson. Edrychwch eto i weld a yw'r pwnc hwn wedi cael ei ddiweddaru.\nDod i wybod mwy am sut caiff y wefan hon ei diweddaru\nCyflwyniad i bwerau\nSut mae pŵer yn cael ei ddefnyddio yng Nghymru\nTair cangen llywodraeth\nY gyfraith eglwysig a'r Eglwys yng Nghymru\nCyfraith Cymru © 2016


Anne Jones – Cambrian Training\nNid yw bod yn dda yn ddigon. Rhaid i chi fod y gorau i ymgysylltu, ysbrydoli a llwyddo fel y mae ein datganiad cenhadaeth yn nodi.\nMae Anne yn hanfodol yn hyn o beth, gan oruchwylio datblygiad a chyflwyniad ein cynhyrchion a’n gwasanaethau hyfforddi i ddysgwyr a chyflogwyr mewn sectorau prentisiaeth. Ymunodd Anne â’r cwmni yn 2010 fel cyfarwyddwr sgiliau ar ôl iddi weithio i ni yn y gorffennol rhwng 2001 a 2004 fel tiwtor ac asesydd.\nMae hi wedi gweithio yn y sectorau trin gwallt ac addysg ar hyd ei gyrfa 30 mlynedd o hyd, gan ddod i ddeall pa sgiliau y mae ar gyflogwyr eu hangen a sut gellir rhoi’r rhain ar waith trwy hyfforddiant a chymwysterau priodol.\nGyda Gradd BA a Thystysgrif Ôl-raddedig mewn Addysg a chyfoeth o gymwysterau diwydiant y City and Guilds a’r QCA, mae Anne yn llwyr werthfawrogi pob agwedd ar hyfforddiant ac addysg o’r ddwy ochr.\nGan weithio gyda’n huwch dîm rheoli i gynllunio ac arwain strategaeth trwy gysylltu’n agos gyda gwneuthurwyr penderfyniadau allweddol, sgiliau sector, a rhwydweithiau cyflogwyr, mae Anne yn sicrhau bod ein cynhyrchion a’n gwasanaethau’n gyfoes ac yn berthnasol i’r diwydiant a’r dysgwyr.


Forgotten Languages Full: I pruir id aldd cyedduel\nI pruir id aldd cyedduel\nLer velet enmym opp ud tid tri cyeduel id ud pruir. I cyeduel velet yma aiolt, id ud vele ynri cykon, id zi gida neet gimyn zi kmyud pruir, 'ynlir', zi danid, 'e vele cymutsam'. Nun, iys cykon rydnad vele til edan rinrrimae, id i pruir tisysnsysd ir yuir neet til sadan zi eeradun, cyom alnir vele datir i edwr wyfyld dolodan zi, gydw alnir sgu ald ri vele foil aff afd. Gigyr i yuir ticid zi dogdur, rin zi wyfyld neet aflwynn etdu, id danid, 'se wyfyld niah lwdan til ynlkatyff le gigyr ud cymutsam kmyud cykrub danid', id gigyr zi vele rinrrimae.\nNun, etdu vele edesy le ud rydnad vele til myeafyn rit ir yuir id i ynngad vele til goud rit i pridnyff, id gigyr ie zet ut op ir yng. Ynn ie goid til i airio, i ywsi updusysnmae ewymid ud cykon neaieseede-stil komb, va alnir sysnyn til ald pridnyff. Len ie goid til ald pot id roenmae fagt ovan i zee, id ynn ie daetinmae ir dag, ie velet gigyr oynrasysgyffd til dasysn ir kmyud pruir, gydw i komb altdu cykymdunmae til ir pruir. Ie velet neet aff yma iny til dasysn alnir, id i ywsi insgyff til aldelvir alnir wyfyld dolodan alnir tyri cyasysnig ald wef. Ynn nakt tinri i jong ticid i ywsi le aff day ald yuir ymtid dadun alnir til cysafud cyuy i cyveltsmit dwf cyop, id gigyr i ywsi danid alnir cykumyn cysafud cyuy i cymity.\nCyuy i yid aff i nakt i edwr goid ewymid, afdumynig til dolodan im yma, id wid til ald cyop til daesysn ald iropys kmyr, rin i jong cypryffmae ewymid cyom pymle cyom alnir wid cyuy, id alnir danid, 'Jong, va ed i afer rit du?' Gigyr i jong danid, ynn alnir vele aff day ald yuir ymtid sysnyn alnir tvo maskys aff sysri til dadun ald uynd op. Len i edwr danid, alnir cykumyn alrir im, id wid id komidanmae alnir tvo maskys aff sysri, id ticid alnir til goud til cysafud.\nRin i jong danid, 'Nun sysai, ynn du agud rig cyneltin neet cyommyep, rin ynn Eg enm neet cynirig, len cyommyep.' Len i jong wid til cysafud id tisysnud til cyneltin, id cyom sang cyom i edwr agesy i cynirig, alnir pmyw ald glokuys; rin cyom pymle cyom i cynirig aldunnid, i edwr tilok ald iropys ut aff i fur, id i jong cypryffmae ewymid.\nLen i edwr danid, 'Velfag, va dwf i afer? Velfag, niah fiudd du cysafen?'\nI jong danid 'Nia; gydw aff day yin yuir ymtid sysnyn rig yiw maskys aff syd til lwsysn opp.\nKynlir, i edwr danid alnir cykumyn alrir im, id provt alnir yiw maskys aff syd. Len i jong ticid alnir nomymys i cyam cyak yifyd ald cynirig id i edwr cymysys alnir goud til cysafud, id alnir tisysnud til cyneltin, id i edwr til plodan ald glokuys tilys i cynirig aldunnid. Len i edwr tilok ut ald iropys nomymys, id i jong cypryffmae ewymid, id i edwr tuliladannid i iropys, cyasysnig, 'Velfag, va dwf i afer nun le du niah fiudd cysafen?'\nI jong danid, 'Aff day yin yuir ymtid sysnyn rig tvo pritilys aff koirn.'\nGigyr i edwr danid alnir cykumyn alrir i koirn, id wid id provt etdu, id ticid alnir til goud til cysafud. Len i jong cyneltisy, id i edwr myw ald glokuys tsik i cynirig aldunnid, ynn alnir nomymys tilok ut ald iropys, id i jong cypryffmae ewymid, id i edwr danid, 'Velfag, va dwf etdu nun?'\nI jong danid, 'Aff day yin yuir ymtid goeneys til i flud rit ud cyieyn til pryffud rig cyoma vadur.'\nGigyr i edwr danid 'Ynri kynlir, Eg wel goud, rin Eg alrir ud kik alrir, id vag Eg goud, Eg yridun cypdatin til cyid.'\nLen i edwr ticid i kik ymys alnir daeg ynlka ud yoweg cyuy i ri, alnir yridun kro; le i kik lovd til doud, id i edwr zet av.\nNun ynn i jong insgyff i edwr vele goenin fer fagt, alnir goid ewymid, id sysnyn i kik cyoma aff i koirn; len alnir woti ewymid ald cyeduel id zeegnyffmae im yma i afd i edwr altdu cyuy i ri, id ie velet ynri erekdunmae. Len alnir tilok i tvo maskys aff sysri op ald cykulduel, id ticid ald cyeduel til folsysn alnir. Alnir tilok im til i ni, id dadun im til i pot rit i maskys aff sysri, id myft im egilai alnir wid paka gydw i yiw maskys aff syd. Ynn alnir vele myenweg i ri alnir empkravatd i maskys aff koirn til i kik, ynir vele gigyr afdatdu edunig, alnir fagsysdun til kro, tilys ie altdu goid upgiynin fagt.\nYnn i edwr pakorinmae day id kyfyld neet finin im cyuy i ri, alnir wid til i flud, vel alnir fonin ald pot goenin, id gigyr alnir altdu nej yng aff goenig na im. Ynn ie sanid aff ir esysn agt, i jong cykymdunmae i pot ovan id ailyn etdu cyuy, gigyr le etdu vele aff nej sysbrusgyff ynlka rir; id alnir tilok ald cyeduel dag, id ticid ir yuir yma le altdu alninmae, id ald cyeduel myebd alnir, id ie vonesy ynri enppilwg cyarin ity nakrigdys, id doud gigyr ail ymys ie enda neet dodu.


Rheolwr prosiect | Go Construct\nDeall beth mae'r cleient neu'r cwmni eisiau ei gyflawni\nCytuno ar yr amserlenni, costau ac adnoddau sydd eu hangen i gyflawni'r prosiect\nLlunio cynllun manwl ar gyfer sut i gyflawni pob cam o'r prosiect\nDewis ac arwain tîm prosiect\nNegodi â chontractwyr a chyflenwyr ar gyfer deunyddiau a gwasanaethau\nCyfarwyddo tîm amlddisgyblaethol a sicrhau bod pob cam o'r prosiect yn mynd rhagddo ar amser, ar gyllideb a hyd at y safonau ansawdd cywir\nAdrodd yn rheolaidd ar gynnydd i'r cleient\nCynnal cyfathrebu effeithiol â rhanddeiliaid\nCydlynu ymchwil i'r farchnad/gwsmeriaid\nDatrys unrhyw faterion/oedi a allai ddigwydd\nAdolygu gweithdrefnau prosiect\nParatoi'r adroddiad terfynol ar ddiwedd prosiect\nSicrhau bod popeth ar amser, ar gyllideb ac wedi'i adeiladu hyd at y safonau uchaf\nRhoi amserlenni ac amcanion v i gleientiaid a'r tîm\nCyflwyno cynlluniau manwl ar gyfer sut i gyflawni pob cam o'r prosiect\nArddangos gwybodaeth o bob maes adeiladu\nCyfathrebu â chleientiaid, contractwyr, cydweithwyr a chyflenwyr ar gynnydd prosiect\nSicrhau bod yr holl waith papur yn cael ei wneud ar gyfer gwneud cynigion a gwariant\nRheoli nifer o brosiectau ar yr un pryd â thîm o reolwyr prosiect iau i'ch cefnogi chi wrth gyflenwi\nGall rheolwyr prosiect sydd newydd hyfforddi ennill rhwng £28,000 a £34,000\nGall rheolwyr prosiect hyfforddedig â phrofiad ennill rhwng £34,000 a £50,000\nGall uwch reolwr prosiect neu reolwyr prosiect siartredig ennill rhwng £50,000 a £60,000\nMae John Baggley yn rheolwr prosiect gyda CCG Scotland Limited, sef un o'r prif gontractwyr ar gyfer tai cymdeithasol yng Ngorllewin yr Alban.\nDechreuais weithio yn y diwydiant adeiladu fel prentis gwaith asiedydd a dringais yr ysgol nes cyrraedd swydd rheolwr prosiect gyda CCG yn y pen draw. Rwy'n mwynhau'r rôl ac rwy'n awyddus i barhau i ddatblygu wrth i'r cwmni dyfu.\nO ddydd i ddydd ar y contract, rwy'n goruchwylio popeth er mwyn sicrhau ein bod yn gweithio mewn modd diogel ac nad yw iechyd a diogelwch byth mewn perygl. Rwyf hefyd yn goruchwylio gwaith rheoli prosiect y contract ac yn sicrhau ein bod yn gweithio'n unol â dyddiadau'r rhaglen ac yn cynnal safonau uchel. Mae iechyd a diogelwch o'r pwys mwyaf ar safle adeiladu. Mae'n un o'r prif bethau y byddwn yn mynd ati i'w reoli'n ddyddiol, gan sicrhau bod popeth wedi'i osod mewn ffordd ddiogel a'n bod yn gweithio'n unol â phrosesau diogel. Ni ellir cyfaddawdu o gwbl mewn perthynas ag iechyd a diogelwch. Mae'n ffactor hollbwysig yn y diwydiant ar hyn o bryd.\nBeth rydych yn ei fwynhau am y swydd?\nRwy'n mwynhau rheoli'r gweithgareddau ar y safle o ddydd i ddydd, gan reoli timau aml-grefft ac amldasgio. Rwy'n mwynhau sicrhau bod y safle'n rhedeg yn ddidrafferth ac edrych ymlaen at weld y prosiect yn datblygu a sicrhau ein bod yn cyrraedd ein targedau.\nPa fath o sgiliau rydych yn eu defnyddio yn eich swydd?\nMae'r sgiliau rwyf wedi'u meithrin yn ymwneud yn bennaf â rheoli prosiectau a datblygu llinellau amser. Rwy'n sicrhau bod popeth yn cael ei gyflawni'n llwyddiannus heb beryglu agweddau eraill ar y prosiect. Mae rheoli pobl yn sgil wych arall sy'n helpu i greu tîm arbennig.\nUnrhyw uchafbwyntiau gyrfaol?\nY mwyaf balch rwyf wedi bod drwy gydol fy ngyrfa oedd pan enillais y wobr aur yng Ngwobrau Blynyddol y Sefydliad Adeiladu Siartredig yn 2011 am Reoli Adeiladu. Gwnaethom ennill y wobr oherwydd y prif beth y bu'n rhaid i ni ei oresgyn oedd isffordd gyfagos ac roedd mynd heibio'r rhwystr hwnnw yn her fawr. Ond llwyddo a wnaethom a chawsom gydnabyddiaeth am hynny.\nI ba gyfeiriad rydych chi'n gweld eich gyrfa'n mynd nesaf?\nRwy'n gobeithio dod yn rheolwr contractau ac yna gweithio tuag at fod yn gyfarwyddwr contractau cwmni adeiladu. Caiff uchelgais ei wobrwyo'n hael yn y diwydiant adeiladu, a chredaf fy mod yn brawf o hynny. Dechreuais fel prentis adeiladu gydag uchelgais i dyfu a thyfu. Mae'r ffaith fy mod yn y swydd rwyf ynddi ar hyn o bryd, a minnau'n 33 oed, yn dangos bod uchelgais yn talu ar ei ganfed.\nBeth fyddech yn ei ddweud am ymuno â'r diwydiant adeiladu?\nByddwn yn cynghori unrhyw un yn gryf i ymuno â'r diwydiant adeiladu. Rydych yn dysgu llawer o sgiliau a chrefftau gwahanol ac yn dysgu sut i brosesu sawl darn gwahanol o wybodaeth. Mae'n ddiwydiant gwych i fod yn rhan ohono.


Polyimide Resin cyfansawdd 15% Molybdenum Disulfide cyfansawdd chynhyrchion deunydd-SOLVER POLYIMIDE\nEnw'r cynnyrch: Polyimide Resin cyfansawdd Molybdenum 15% Disulfide Eitem Rhif: SolverPI-cyfansawdd 15M\nEnw'r cynnyrch: Polyimide Resin cyfansawdd Molybdenum 15% Disulfide\nEitem Rhif: SolverPI-15M cyfansawdd\n6001 SolverPI Resin gellir ued dros awyrennau, hedfan, Foduro, offer swyddfa, trydanol a chyfarpar electriconic, offeryn sciencific, peiriannau diwydiannol, offer cynhyrchu ac ati. Mae y polyimide yn addas ar gyfer amgylchoedd cais a gall fod tymheredd gwrthsefyll, wedi'i selio, ddimensiwn sefydlogrwydd, anffurfiannau heb dorri esgyrn, megis seeling neilltuo, byrdwn wasier, beryn sleidio, Vane pwmp gwactod a gawsoch, sedd falf, offer ac ati.\nPure SolverPIResin 6001\nGellir resin polyimide pur 100% dybryd llwydni, molding pigiad, allwthio molding. Mae resin polyimide pur 100% manteision eithriadol yn y gyfres polyimide, fel eiddo mecanyddol uchaf, priodweddau insiwleiddio trydanol a thermol gorau, tempeature uchel o ôl traul resist(high PV value) dimention rhagorol sefydlogrwydd.\nDefnyddir cynhyrchion bennaf mewn: yr amgylchedd sydd â gofynion uchel mewn priodweddau mecanyddol, purdeb, inslation, inslation gwres, cyfernod ffrithiant. Mae'r ceisiadau nodweddiadol yn cynnwys vavle sedd, clawr inswleiddio thermol, plasma weldio dryll, neilltuo tyrbin, amseru gêr tensioner, gan gofio cadw wrth gefn, pawl ymddieithrio papur argraffydd, egwyl bloc, synhwyro Mae'r lleolydd ac ati.\nCyfansawdd SolverPIResin 6001 â molybdenum disulfide\nYw 6001 SolverPI Resin jointed cynnyrch Ychwanegodd mowldin cywasgu ffurfio gyda 15% molybdenwm disulfide i polyimide resin sydd eiddo sy'n gwrthsefyll traul ardderchog a selio preperty yn yr amgylchedd gwactod uchel.\nDefnyddir y cynnyrch bennaf mewn gwagle uwch a bayonet. Cymhwyswyd deunydd cyfansawdd hwn yn llwyddiannus i filoedd o allgyrchol pwmp sy'n ei ddefnyddio'n bennaf mewn gorsaf factory、power refinery、chemical olew a hylif eraill drin cyfarpar. Mae'r cynnyrch hwn yn cael ei ddefnyddio fel choma y bushings、axletree pump、throat o gofio y gall ddisodli'r metal、graphite、silicon carbide a deunyddiau cyfansawdd eraill i wella efficiency、reliability a pherfformiad y pwmp yn rhedeg yn sylweddol.\nGall y nodwedd y cynnyrch effeithiol leihau'r tebygolrwydd o yn sownd wrth y pwmp yn rhedeg, a neilltuo genau is bwlch dros 50%.\nCeisiadau a envirnments:refinery、boiler feedwater、centrifugal pump、shield pump、submerged pump、magnetic yrru pump、chemical gwrtaith plant、sulphuric asid planhigion ac ati.\nTrosglwyddo canolig: isel dwysedd y olefin、The hylif a nwy dirlawnder medium、strong corrosive、high a tymheredd isel.\nGellir datrys y problemau fel y dilyn: byr lifetime、air muddy、great vibration、bearing seizure、inefficient、poor lubricity、a nifer bach o ronynnau.\nGellir defnyddio cynnyrch hwn o'r fath math o pwmp:\n(1) Beryn ring、sliding genau: pwmp allgyrchol\n(2) Bushing tanddwr pwmp: canolradd\n(3) Pwmp darian: llithro o gofio, yn datrys y broblem o iriad gorfodi\n(4) Pwmpio gyriant magnetig: llithro o gofio ac amddiffyn, yn datrys y broblem o iriad gorfodi.\nPâr o: Polyimide Resin 15PTFE cyfansawdd


Ychwanegwch god gyda mwy na phedwar digid ar eich Apple Watch | Rwy'n dod o mac\nYchwanegwch god gyda mwy na phedwar digid ar eich Apple Watch\nUn o'r opsiynau sydd gennym ar gael yn yr Apple Watch i amddiffyn ein hunain rhag mynediad diangen posibl yw ychwanegu cyfrinair hirach, gyda mwy na'r pedwar digid y mae'n eu hychwanegu'n wreiddiol. Rydym yn glir y gallai ymddangos braidd yn ddiflas ychwanegu mwy o ddigidau at gyfrinair cychwyn Apple Watch, ond meddyliwch hynny Dim ond unwaith y dydd y byddwch chi'n rhoi'r cyfrinair hwn ddwywaith y dydd ar y mwyaf Onid ydych chi'n meddwl ei fod yn werth chweil?\nWel, ie, rydych chi'n un o'r rhai sy'n well ganddo gael pedwar digid yng nghyfrinair eich Apple Watch oherwydd nid oes angen i chi barhau i ddarllen y tiwtorial bach hwn, i'r rhai sydd am newid hyn a ychwanegu un pwynt amddiffyn arall i'n gwylio mae'n rhaid i ni ddilyn ychydig o gamau syml.\nY peth cyntaf yw cyrchu'r Gosodiadau o'r oriawr ei hun. Ydy, am amser hir mae'r rhan fwyaf o'r gweithredoedd wedi'u cyflawni o'r oriawr ei hun ac nid yw'r iPhone yn angenrheidiol. Felly dyma ni'n mynd i mewn i'r Gosodiadau> Cod a dad-diciwch yr opsiwn "Cod Syml". Nawr mae'n rhaid i ni nodi cyfrinair ein Apple Watch pedwar digid ac yna nodi'r un newydd ddwywaith.\nGyda hyn yn barod mae popeth wedi'i ffurfweddu ac yn barod am y tro nesaf y byddwn yn tynnu'r oriawr Mae hyn yn gofyn i ni am y cyfrinair cod hir ac nid yr un pedwar digid fel o'r blaen. Yn yr ystyr hwn, mae'r amddiffyniad yn fwy a gall fod yn ddefnyddiol i lawer o ddefnyddwyr os nad pob un, ac mae bob amser yn well cael cyfuniad cod gyda mwy na phedwar digid.\nLlwybr llawn i'r erthygl: Rwy'n dod o mac » Cynhyrchion Apple » Apple Watch » Ychwanegwch god gyda mwy na phedwar digid ar eich Apple Watch\nFe wnaeth Mecsico baratoi ar gyfer dyfodiad Apple Pay\nMae Kuo yn parhau gyda'i ragfynegiadau ar gyfer Macs yn 2021


Noa - Wicipedia\n(Ailgyfeiriad oddi wrth Noah)\nffigwr Beiblaidd dynol, Proffwydi Islam\nNoa yn gollwng y Golomen o'r Arch; brithwaith yn Basilica San Marco, Fenis (12fed-13eg ganrif)\nCymeriad Beiblaidd, mab Lamech o hiliogaeth Seth, y ceir ei hanes yn Llyfr Genesis yn yr Hen Destament, y Torah a'r Coran yw Noa. Mae'n ffigwr pwysig yng nghrefyddau Iddewiaeth, Cristnogaeth ac Islam a gysylltir â chwedl Y Dilyw ac Arch Noa. Bu ganddo dri mab, sef Sem, Ham a Jaffeth (tad Gomer).\nYn Llyfr Genesis olrheinir ei enw i air Hebraeg yn golygu "cysur", a roddir ef iddo gan ei dad, Lameth, i arwyddo y byddai yn fendith ac yn gysur i drigolion y byd yn wyneb y llafur a osodwyd arnynt am eu pechodau gan felltith Duw ar y ddaear.\nCeir sawl chwedl am Noa yn y Beibl, y Torah a'r Coran. Yn Genesis dywedir mai ef oedd y cyntaf i ddarganfod y winwydden a chael gwin ohoni.\nOnd y brif chwedl a gysylltir ag ef yw chwedl Y Dilyw (Gen. 6-9). Credir fod y rhan yma o'i hanes yn seiliedig ar y cymeriad mytholegol Ut-napishtim, arwr hanes y Dilyw ym mytholeg Babilonia. Gorchymynodd Duw i Noa adeiladu arch i achub ef a'i deulu (ei thri mab a'u gwragedd) a deuryw anifeiliaid y byd rhag y Dilyw. Pan ddaeth yr arch i orffwys ar dir sych eto - ar Ararat - adeiladodd Noa allor ac offrymodd i Dduw. Gwnaeth Duw gyfamod ag ef, a gynrychiolir gan yr enfys (Gen 9:9-17).\nYn y traddodiad Iddewig a Christnogol mae Noa, Daniel a Job yn cynrychioli tri phatrwm cyfiawnder (Esec 14).\nYn Islam cyfrifir Noa (Nuh) yn un o'r proffwydi mawr yn yr olyniaeth sy'n cychwyn gydag Adda ac yn gorffen gyda Mohamed. Gwrthodir y chwedl am Noa yn darganfod cyfrinach gwin ac yn meddwi arno gan Fwslemiaid am nad ydy i'w cael yn y Coran.\nThomas Rees ac eraill (gol.), Geiriadur Beiblaidd (Wrecsam, 1926), Cyfrol II, d.g. Noa.\nWedi dod o "https://cy.wikipedia.org/w/index.php?title=Noa&oldid=10973649"\nNewidiwyd y dudalen hon ddiwethaf ar 19 Awst 2021, am 08:55.


Canolfan Arloesi Cerebra PCYDDS yn rhoi set o olwynion unigryw i blentyn anabl 3 blwydd oed\nMae trelar beic a luniwyd gan Ganolfan Arloesi Cerebra Prifysgol Cymru Y Drindod Dewi Sant (PCYDDS) yn Abertawe wedi rhoi blas newydd ar ryddid i fachgen anabl ifanc.\nMae gan Henry Waines, 3 oed, glefyd cynhenid prin ar y galon ynghyd â tracheobronchomalacia, cyflwr y bibell wynt sy’n golygu bod angen iddo gael ei awyru 24 awr y dydd drwy draceostomi.\nMae ei beiriant anadlu’n swmpus ac yn gorfod mynd i bob man gydag ef. Fel pob bachgen ifanc, mae Henry am chwarae a bod yn weithgar, ond roedd hi’n dod yn anodd i’w fam Shevonne ddal i fyny gydag ef wrth gario’r peiriant anadlu – yn enwedig ar ôl i Siôn Corn roi beic newydd sbon yn anrheg Nadolig i Henry.\nYn awyddus i ddod o hyd i ateb, gofynnodd Shevonne i Ganolfan Arloesi Cerebra a allent helpu.\nMae Canolfan Arloesi Cerebra yn sefydliad a gyllidir 100% gan roddion, ac sy’n llunio ac yn adeiladu cynnyrch pwrpasol er mwyn helpu plant anabl i ddarganfod ac ymwneud â’r byd o’u cwmpas.\nLluniodd y Ganolfan ateb perffaith i Henry: trelar cŵl sy’n ei alluogi i fynd â’i beiriant anadlu gydag ef ar ei anturiau heb i’w rieni orfod rhedeg wrth ei ochr. Fel gyda phopeth mae’r Ganolfan yn ei wneud, cafodd ei lunio i edrych yn wych yn ogystal â bod yn hwyl i’w ddefnyddio.\n“Cawson ni benwythnos hyfryd gyda Henry a’i drelar,” meddai Shevonne ar ôl i’r trelar gael ei drosglwyddo i’w cartref yn Swydd Efrog. “Mae’n hollol wych!! Mae’r rhyddid y mae wedi ei roi iddo yn anhygoel. Gallwn fod yn fwy na phum metr i ffwrdd a rhyngweithio gydag ef mewn ffordd lawer mwy normal ar ei feic.\n“Mae wedi ymgyfarwyddo â throi gyda’r trelar ac mae’n codi ei gyflymder eto gan fod y trelar wrth reswm yn drymach nag yr oedd, ond mae’n dwlu arno! Ces i wir gyfle i stopio a siarad â rhywun heddiw yn hytrach na chael fy llusgo i ffwrdd fel sy’n digwydd fel arfer pan fyddaf yn gysylltiedig â Henry. Mae, yn llythrennol, yn newid ein bywydau! Mae gymaint yn hyfrytach i fynd am dro fel hyn. Rydyn ni’n hynod ddiolchgar.\n“Gallaf weld ei olwg nawr a’r llawenydd ar ei wyneb oherwydd does dim angen i mi fod y tu ôl iddo yn cario’r peiriant anadlu mewn ysgrepan. Does dim un gair nag un peth sy’n disgrifio orau pa mor wych yw trelar Henry. Mae’n newid ein bywydau’n llwyr.”\nDwedodd Dr Ross Head, Athro Cysylltiol Canolfan Arloesi Cerebra, ei fod ef a’i dîm wrth eu boddau i weithio ar y prosiect.\n“Achos unigryw i ni oedd hwn; does neb wedi gofyn i ni lunio dyfais o’r fath o’r blaen,” meddai. “Adeiladwyd y trelar gyda’r holl osodiadau, addurniadau a dyfeisiau diogelwch er mwyn cadw Henry mor ddiogel â phosib. Roedd hyn yn cynnwys system diogelwch arbennig sy’n cysylltu â beic Henry ond y gellir ei ryddhau yn gyflym iawn os oes ei angen, strapiau i ddal ei beiriant anadlu’n ddiogel, a hyd yn oed graffeg pwrpasol i wneud iddo fynd yn gyflymach!\n“Mae’r bothau olwynion eang a’r teiars niwmatig cŵl ofnadwy yn gadael i’r trelar fynd ar wib yn ddiogel, ac wrth i Henry wella, rydyn ni wedi gwneud teclyn ychwanegol i sicrhau na fydd y tiwb awyr yn cael ei ddal yn yr olwynion. Fel y gwelwch, mae Henry yn hapus iawn gyda’i ryddid a’i annibyniaeth newydd, ac mae hynny yn gwneud i ni deimlo hyd yn oed yn fwy brwdfrydig dros helpu hyd yn oed ragor o blant. Os gallwn helpu plentyn rydych chi’n ei nabod, cysylltwch â ni a gwnawn ein gorau i roi gwên ar ai wyneb yn union fel Henry!”


Datganiad Ysgrifenedig - Buddsoddi Cyfrifol gan Bensiynau'r Gwasanaeth Cyhoeddus (2 Mawrth 2016) | LLYW.CYMRU\nMae'r datganiad hwn yn rhoi barn Llywodraeth Cymru ar newidiadau arfaethedig Llywodraeth y DU i Reoliadau Cynllun Pensiwn Llywodraeth Leol (Rheoli a Buddsoddi Cronfeydd) 2009. Mae'r newidiadau hyn yn cynnwys cynigion i gyfyngu ar hawliau awdurdodau lleol i roi'r gorau i fasnach a buddsoddiadau y maent yn eu hystyried yn anfoesol, lle bo'r rhain yn mynd yn groes i bolisi tramor y DU.\nMae'r Adran Cymunedau a Llywodraeth Leol yn bwriadu cyhoeddi canllawiau statudol ar bolisïau buddsoddi'r Cynllun Pensiwn Llywodraeth Leol, a fyddai'n gweithredu barn yr Ysgrifennydd Gwladol bod boicotio, dadfuddsoddi a gosod sancsiynau yn erbyn gwledydd tramor a diwydiant amddiffyn y DU yn amhriodol, heblaw lle bo sancsiynau, embargos a chyfyngiadau ffurfiol wedi'u rhoi ar waith gan Lywodraeth y DU.\nMae democratiaeth effeithiol yn fwy na rhoi marc ar bapur pleidleisio bob ychydig o flynyddoedd. Er mwyn i ddemocratiaethau fod yn gryf ac effeithiol, mae arnynt angen dinasyddion sy'n hynod weithredol. Bydd rhai o'r rhain yn cymryd rhan mewn materion lleol a bydd eraill yn canolbwyntio ar bryderon cenedlaethol a byd-eang. Mae ein nodau llesiant, sydd wedi'u nodi yn ein Deddf Llesiant Cenedlaethau'r Dyfodol, yn cydnabod mai'r math o Gymru rydym ei heisiau yw un sy'n gyfrifol ar lefel fyd-eang gyda chymunedau diogel sydd â chysylltiadau da.\nMae'n rhaid i Weinyddwyr Pensiynau sicrhau bod buddiannau'u haelodau'n cael eu gwasanaethu'n dda. Mae hyn yn egwyddor hirsefydlog. Mae'n golygu sicrhau enillion ariannol ar eu buddsoddiadau er budd eu haelodau. Nid yw'n golygu diystyru materion moesegol, cymdeithasol ac amgylcheddol ehangach.\nMae cyfrifoldeb cymdeithasol, amgylcheddol a chorfforaethol yn rhan bwysig o ddewisiadau sefydliadol a dinasyddiaeth weithgar gan unigolion. Mae'n cynnwys gwneud penderfyniadau am sut a lle maent yn buddsoddi. O fewn y mesurau diogelu sydd eisoes yn bodoli, mae'n rhaid iddi fod yn rhesymol i aelodau etholedig allu adlewyrchu'u gwerthoedd nhw a'r gwerthoedd y maent yn credu bod eu haelodau'n eu rhannu yn eu dewisiadau buddsoddi.\nYn ystod cyfnod yr apartheid, yn groes i bolisi tramor Llywodraeth y DU ar y pryd, cymerodd llawer o unigolion gweithredol a chydwybodol ran mewn ymgyrchoedd boicotio a dadfuddsoddi. Nid wyf yn credu y byddai'r un ohonom yn ystyried yn awr bod eu gweithredoedd yn anghywir. Rwy'n siŵr hefyd y byddem oll yn croesawu'r canlyniad y gwnaethant helpu i'w sicrhau.\nMae Llywodraeth Cymru o'r farn mai amhriodol yw awgrymu y dylai polisi tramor cenedlaethol ddiystyru penderfyniadau moesegol, sy'n seiliedig ar risg, gan awdurdodau pensiwn lleol wrth fuddsoddi. Dylid gwneud penderfyniadau buddsoddi o'r fath fel rhan o ystyriaeth ofalus o'r risgiau a'r gwerthoedd priodol i fuddsoddwyr ac yng nghyd-destun y ddyletswydd ymddiriedol i fuddion eu haelodau, sy'n parhau i fod yn berthnasol.


Mae gwenyn yn bwysig | Snowdonia Society\nProsiect Gwenyn Tŷ Hyll\nMae Prosiect Gwenyn Tŷ Hyll yn gwella ymwybyddiaeth o’r creaduriaid rhyfeddol hyn, ac mae’n ysbrydoli’r to hŷn a’r to iau fel ei gilydd i wneud beth allant i’w helpu. Mae gwenyn a phryfed peillio eraill yn gwneud cyfraniad allweddol at natur a pheillio cnydau er mwyn cynhyrchu’r bwyd byddwn yn ei fwyta, ond o ganlyniad i afiechydon, dulliau ffermio modern a’r defnydd o blaladdwyr a chwynladdwyr, mae pryfed peillio yn wyneb bygythiad.\nYstafell Gwenyn Mêl\nIolo Williams yn agor Tŷ Hyll ar ei newydd wedd yn 2012\nYn ein hystafell arddangosfa gwenyn mêl i fyny’r grisiau yn Nhŷ Hyll (uwchlaw’r ystafell de), gallwch ddysgu rhagor am:\ngylch bywyd diddorol y gwenyn\nein prosiect magu mamwenyn sy’n cyflenwi mamwenyn lleol ar gyfer cychod gwenyn lleol\nbeth allwch chi wneud i gynorthwyo pryfed peillio yn eich gardd.\nY cychod gwenyn\nLleolir y cychod gwenyn yn y coetir yn ddigon pell o’r llwybrau troed. Bydd ein gwenyn yn ddigyffro os na fydd neb yn amharu arnynt.\nDewch i’w gwylio o bellter parchus; dewch ag ysbienddrych i gael golwg fanylach!\nCychod gwenyn (Delwedd: CNC)\nYmunwch yn y gweithgareddau bywyd gwyllt yn Tŷ Hyll. Gweler Digwyddiadau yn Tŷ Hyll\nPrynwch ein Hadau er lles Gwenyn a phlanhigion cyfeillgar i bryfed peillio i’ch gardd, a chefnogwch ein gwaith ar yr un pryd!\nDewch i Tŷ Hyll i weld y gwenyn a phryfed peillio eraill wrth eu gwaith\nCyfrannwch ar-lein neu yn y blychau a ddarperir yn Tŷ Hyll – fel elusen, ni allwn wneud ein gwaith heboch chi!\nYstyriwch gadw gwenyn: ewch i Ganolfan Genedlaethol Cadw Gwenyn Cymru (yng Nghanolfan Bwyd Cymru Bodnant)\nDysgwch ragor am y bygythiadau i’n gwenyn gan yr Ymddiriedolaeth Cadwraeth Cacwn


Sgowtiaid yn helpu i achub y Gwibiwr sy’n hoff iawn o fefus\n22 TACHWEDD 2010DATGANIAD NEWYDDION: 14221\nThis news story is now over a year old and information may no longer be accurate or up-to-date. It might also contain obsolete links. Please use our search link on the left to look for more recent information. Efallai bydd meysydd mefus llannerch mewn coetir yng Nghymru yno am byth ar ôl i Gomisiwn Coedwigaeth Cymru gymryd camau i achub cartref pili-palaod sydd mewn perygl – gydag ychydig o gymorth gan Sgowtiaid lleol. Roedd coed sy’n tyfu yng nghoetir Slade ger Magwyr yn Sir Fynwy yn bygwth ardal agored o fefus gwyllt – cynefin a ddewisir gan y pili-pala gwibiwr brith.\nMae’r pili-pala prin hwn yn hoffi dodwy ei wyau ar blanhigion mefus cynnes, lle mae’r larfae wedyn yn adeiladu cyfres o bebyll trwy nyddu ymylon dail at ei gilydd sy’n eu hamddiffyn wrth iddynt dyfu.\nYn y pen draw, mae dail y mefus gwyllt yn darparu bwyd ar gyfer y chwilerod sy’n ymddangos - ond roedd nifer y coed a oedd yn llechfeddiannu i mewn i’r chwarel fach yn y coetir yn rhoi dyfodol y pili-pala mewn perygl.\nFelly, gwnaeth Comisiwn Coedwigaeth Cymru, sy’n rheoli’r coetir ar ran Llywodraeth Cynulliad Cymru, ymrestru cymorth Sgowtiaid Chwilota Magwyr i glirio coed y fedwen arian sy’n bygwth eu cynefin gwerthfawr.\nGwnaeth ceidwad cymunedol Comisiwn Coedwigaeth Cymru, Emma Louise Felkin, a’r Sgowtiaid ddefnyddio llifiau bwa a llifiau tocio i dorri coed ac yna eu llusgo i ffwrdd i adael llannerch agored ar gyfer y pili-palaod.\nDywedodd Emma, “Argymhellodd Butterfly Conservation fod hwn yn waith brys i gadw’r rhywogaeth brin yn y coetir.\n“Gwnaeth y Sgowtiaid waith aruthrol yn helpu i gynnal a chynyddu’r cynefinoedd llecynnau agored a fydd, gobeithio, yn annog twf ym mhoblogaeth y pili-palaod prin hyn.”\nYn ogystal â gwella rhagolygon goroesi’r pili-pilaod, bydd y gwaith hefyd yn helpu’r Sgowtiaid i ennill eu bathodyn Gweithgarwch Cymunedol.\nMae’r coetir, ger Magwyr a Rogiet, yn un o’r safleoedd mwyaf pwysig ar gyfer pili-pilaod a gwyfynod yn ne-ddwyrain Cymru, lle ceir rhai o’r rhywogaethau sydd fwyaf mewn perygl yn Ewrop.\nAdroddodd arolwg diweddar a gyflawnwyd gan Butterfly Conservation ar ran Comisiwn Coedwigaeth Cymru, bili-palaod Gwibiwr Llwyd a Mantell Wen, yn ogystal â’r Gwibiwr Brith.\nMae pob un o’r rhain yn rhywogaeth flaenoriaethol o bili-pala, sy’n golygu bod eu niferoedd wedi gostwng mwy na 50% yn y DU a’u bod dan fygythiad yn rhyngwladol.\nDywedodd Martin Anthoney, cofnodwr pili-pilaod a gwyfynod y sir ar gyfer Butterfly Conservation, “Mae’r coetir cymysg ac ardaloedd eang sy’n gyfoethog yn fotanegol - mannau agored - yn darparu bwyd ar gyfer 29 rhywogaeth bili-palaod a thros 250 macrowyfyn (maint mwy), gan gynnwys rhywogaethau blaenoriaethol Cymru a’r DU.\n“Mae angen ymylon coetiroedd, llennyrch a mannau sydd wedi cael eu clirio’n ddiweddar ar bili-palaod i ffynnu, ac mae angen gwaith cynnal a chadw rheolaidd i gynnal ansawdd y cynefin ac atal yr ardaloedd a’r mannau agored rhag tyfu drosodd.”\nMae’r gwaith o agor mannau mwy i fyny bellach wedi cael ei ymgorffori i’r rhaglen reoli ar gyfer coetir Slade fel, pan fydd coed conwydd yn cael eu teneuo, y bydd cynefin buddiol ar gyfer y pili-pilaod yn cael ei greu wrth glirio coed o ardaloedd penodol.\nAm fwy o wybodaeth ynglŷn â’r gwaith yng nghoetir Slade, cysylltwch ag Emma Louise Felkin ar 02920 886863, ffôn symudol 07824 857541, e-bost emma.felkin@forestry.gsi.gov.uk\nCyswllt swyddfa’r wasg: Clive Davies, rhif ffôn: 0300 068 0061, ffôn symudol: 07788 190922, e-bost: clive.davies@forestry.gsi.gov.uk\nButterfly Conservation yw’r elusen cadwraeth pryfed fwyaf yn Ewrop, gyda bron 15,000 o aelodau yn y DU. Ei nod yw gwarchod pili-palaod, gwyfynod a’u cynefinoedd.\nMae’n rhedeg rhaglenni cadwraeth ar gyfer dros 100 o rywogaethau o bili-palaod a gwyfynod dan fygythiad yn ogystal â rhaglenni adrodd a monitro blaenllaw.\nAm fwy o wybodaeth, ewch i www.butterfly-conservation.org e-mail: emma.felkin@forestry.gsi.gov.uk


Shebbie chic yn y tu mewn\nGolau, disglair, clasurol ac insanely cute - mae hyn i gyd yn ymwneud â'r dyluniad yn arddull shebbie chic. Mewn gwirionedd, enwog y brand yw'r chic choch, a sefydlwyd gan Rachel Ashwell penodol yn 1989 - yna gelwir yr arddull yn "wlad ryfeddol." Mae'n rhaid i'r ystafell yn arddull y shebbi chic gynnwys elfennau o hen, mae'r eitemau wedi'u cynllunio'n bwrpasol i ymddangos yn ysgafn. Mae ffabrigau meddal, gorchuddion dodrefn a chlustogau fflffig wedi'u cynllunio i ychwanegu ceinder diofal i'r tu mewn cyffredinol. Nodwedd wahanol arall o'r arddull hon yw lliwiau pastel ysgafn. Darganfyddiadau croeso o'r farchnad flea a gwerthiannau modurdy ar y cyd â phapur wal newydd a dulliau modern.\nFelly, gadewch i ni ddiffinio beth yw'r prif gydrannau yn angenrheidiol, fel bod gan eich ystafelloedd - o'r gegin i'r ystafell wely yr hawl i'r label "yn arddull y gêm hwyliog".\nPeidiwch â bod ofn cymysgu darnau o ddodrefn o wahanol arddulliau, lliwiau a hyd yn oed. Wrth gwrs, mae angen cadw at arlliwiau pastelau, ond a ellir ystyried hyn yn gyfyngiad sylweddol? Mae cyfuniad o ddeunyddiau hefyd yn bosibl. Er enghraifft, ar gyfer ystafelloedd gwely yn arddull nodwedd nodweddiadol y defnydd o welyau gyda meithrin metel trwm, cadeiriau haearn a phren wedi'i baentio ar gyfer cypyrddau a thablau gwelyau.\nI ddod â chic chic i mewn i'r tu mewn, mae angen golau haul, llawer o bethau bach dymunol a gostyngiad o hynafiaeth. Nid oes unrhyw giciau cegin cegin heb wneud ategolion hen ac ychydig o loceri ysblennydd wedi'u paentio mewn lliwiau golau. Yn y cwrs mae byrddau pren ar gyfer sleisio bwyd, basgedi, i dywelion a brethyn hen ffasiwn anhygoel.\nMae gan Shebbie chic nodweddion swynol benywaidd. Gallwch ddefnyddio drych, wedi'i blygu â thonnau euraidd cain, chwindel chwistrellus ac maent yn creu cyfrinachedd sy'n gynhenid yn unig yn y tu mewn i'r goggennog. Neu trefnwch ar y seddi padiau cadeiriau ar ymylon, fel bod wyneb pob gwestai yn ymestyn mewn gwên emosiwn.\nMae uchafbwynt arall o'r arddull (yn enwedig yr ystafelloedd gwely a phlant yn arddull y gogen) yn arlliwiau gwahanol o wyn. Yn gwehyddu ac yn gorgyffwrdd â'i gilydd, maent yn ychwanegu awyrgylch ystafell o unigrwydd, intimrwydd a chynhesrwydd. Ymddengys bod popeth yn llawn lliwiau o oleuni a charedigrwydd.\nArddull tŷ bwthyn\nMae'r opsiwn nesaf yn hawdd ymdopi â steilio - dychmygwch eich bod chi'n dewis dyluniad a dodrefn ar gyfer y bwthyn, lle mae popeth yn atgoffa'r haf a'r haul. Atodwch fil o silffoedd - yn fuan neu'n hwyrach ar gyfer pob cais, gollwng y clustogau ym mhob cornel a hongian y bachyn, a fydd yn hongian basgedi neu sosbenni. Peidiwch â gwahardd blychau wedi'u gwneud â llaw a lliwiau lliwgar.\nBedspreads ym mhob man\nOs ydych chi'n freuddwydio i addurno'ch tŷ fel bod y cysur ynddo i'r eithaf, gwanhau'r lliwiau golau glân gyda choed naturiol cynnes, cynhyrchion lledr hen, ac yn cwmpasu popeth â rygiau a blancedi. Y syniad o arddull hwyliog yw defnyddio'r darnau dodrefn mwyaf meddal a swynol a fydd yn edrych yn llawer llai modern na'r dodrefn safonol y gallwch ei weld ym mhob ail dŷ.\nY cyngor diwethaf: does dim ots os yw'r dodrefn yn ymddangos yn anhygoel. Ar gyfer arddull y dylunwyr chic coch, yn benodol rhychwantu rhan o'r paent i wneud iddo ymddangos yn oblezshey. Y prif beth yw gwanhau'r brethyn a dodrefn sydd wedi diflannu heb fod yn gyflwr gorau gyda rhywbeth newydd a hollol lân. Er enghraifft, os oes drws yn yr ystafell sydd wedi gweld y golygfeydd, yna dylai elfen arwyddocaol arall - gwely neu gabinet - edrych fel pe baent yn dod o siop ddodrefn.\nPaneli wal yn y gegin\nGwpwrdd dillad pren\nCegin Corner gyda chownter bar\nSticeri ar y wal yn ystafell y plant\nSgrin ar gyfer ystafell ymolchi\nLocker yn yr ystafell ymolchi\nSudd Tatws gyda pancreatitis a cholecystitis\nPryd ydw i'n dechrau brwsio fy nannedd?\nByllau napcyn gyda'u dwylo eu hunain\nCadeiriau dyluniad dylunwyr\nGwasgariad maleisus o dalu alimoni\nSut i goginio twmplenni mewn ffwrn microdon?\nMae seren "Harry Potter" wedi goleuo corff seductif mewn ffotoset ar gyfer Playboy


Rhybuddion ac anogaeth\n1 Yn y cyfamser, roedd tyrfa yn ymgasglu – miloedd o bobl yn ymwthio a sathru ar draed ei gilydd. Dyma Iesu'n siarad â'i ddisgyblion yn gyntaf, ac meddai wrthyn nhw: “Cadwch draw oddi wrth furum y Phariseaid, sef y ffaith eu bod nhw mor ddauwynebog. 2 Bydd popeth sydd wedi'i guddio yn dod i'r golwg, a phob cyfrinach yn cael ei datgelu. 3 Bydd popeth ddwedoch chi o'r golwg yn cael ei glywed yng ngolau dydd, a beth gafodd ei sibrwd tu ôl i ddrysau caeëdig yn cael ei gyhoeddi'n uchel o bennau'r tai.\n4 “Ffrindiau, peidiwch bod ofn pobl. Maen nhw'n gallu lladd eich corff chi, ond ddim mwy na hynny. 5 Gwrandwch, Duw ydy'r un i'w ofni – mae'r hawl ganddo fe i'ch taflu chi i uffern ar ôl lladd y corff! Ie, ofnwch Dduw! 6 Beth ydy gwerth aderyn y to? Dych chi'n gallu prynu pump ohonyn nhw am newid mân! Ond mae Duw'n gofalu am bob un aderyn bach. 7 Dych chi'n llawer mwy gwerthfawr na haid fawr o adar y to! Mae Duw hyd yn oed wedi cyfri gwallt eich pen chi! Felly peidiwch bod ofn dim byd.\n(Mathew 10:32-33; 12:32; 10:19-20)\n8 “Dych chi'n gallu bod yn siŵr o hyn: pwy bynnag sy'n dweud yn agored o flaen pobl eraill ei fod yn credu ynof fi, bydda i, Mab y Dyn, yn dweud yn agored o flaen angylion Duw fod y person hwnnw'n perthyn i mi. 9 Ond pwy bynnag sy'n gwadu ei fod yn credu ynof fi, bydda i'n gwadu o flaen angylion Duw fod y person hwnnw'n perthyn i mi. 10 A bydd pawb sydd wedi dweud rhywbeth yn fy erbyn i, Mab y Dyn, yn cael maddeuant, ond does dim maddeuant i'r sawl sy'n cablu'r Ysbryd Glân.\n11 “Pan fyddwch ar brawf yn y synagogau, neu o flaen y llywodraethwyr a'r awdurdodau, peidiwch poeni am eich amddiffyniad, beth i'w ddweud. 12 Bydd yr Ysbryd Glân yn dangos i chi beth i'w ddweud yn y fan a'r lle.”\nStori am ffŵl cyfoethog\n13 Yna dyma rywun o ganol y dyrfa yn galw arno, “Athro, mae fy mrawd yn gwrthod rhannu'r eiddo mae dad wedi'i adael i ni. Dwed wrtho am ei rannu.”\n14 Atebodd Iesu, “Ffrind, pwy wnaeth fi yn farnwr neu'n ganolwr i sortio rhyw broblem felly rhyngoch chi'ch dau?” 15 Yna dwedodd, “Gwyliwch eich hunain! Mae'r awydd i gael mwy a mwy o bethau yn beryglus. Dim faint o bethau sydd gynnoch chi sy'n rhoi bywyd go iawn i chi.”\n16 A dwedodd stori wrthyn nhw: “Roedd rhyw ddyn cyfoethog yn berchen tir, a chafodd gnwd arbennig o dda un cynhaeaf. 17 ‘Does gen i ddim digon o le i storio'r cwbl,’ meddai. ‘Beth wna i?’\n18 “‘Dw i'n gwybod! Tynnu'r hen ysguboriau i lawr, ac adeiladau rhai mwy yn eu lle! Bydd gen i ddigon o le i storio popeth wedyn. 19 Yna bydda i'n gallu eistedd yn ôl a dweud wrtho i'n hun, “Mae gen i ddigon i bara am flynyddoedd lawer. Dw i'n mynd i ymlacio a mwynhau fy hun yn bwyta ac yn yfed.”’\n20 “Ond dyma Duw yn dweud wrtho, ‘Y ffŵl dwl! Heno ydy'r noson rwyt ti'n mynd i farw. Pwy fydd yn cael y cwbl rwyt ti wedi'i gasglu i ti dy hun?’\n21 “Ie, fel yna bydd hi ar bobl sy'n casglu cyfoeth iddyn nhw'u hunain ond sy'n dlawd mewn gwirionedd, am eu bod heb Dduw.”\n22 Yna dyma Iesu'n dweud wrth ei ddisgyblion: “Felly, dyma dw i'n ddweud – peidiwch poeni beth i'w fwyta a beth i'w wisgo. 23 Mae mwy i fywyd na bwyd a dillad. 24 Meddyliwch am gigfrain: Dŷn nhw ddim yn hau nac yn medi, a does ganddyn nhw ddim ystordy nac ysgubor – ac eto mae Duw'n eu bwydo nhw. Dych chi'n llawer mwy gwerthfawr yn ei olwg nag adar! 25 Allwch chi ddim hyd yn oed gwneud eich bywyd eiliad yn hirach Ref drwy boeni! 26 Os allwch chi ddim gwneud peth bach fel yna, beth ydy'r pwynt o boeni am bopeth arall?\n27 “Meddyliwch sut mae blodau'n tyfu. Dydyn nhw ddim yn gweithio nac yn nyddu. Ac eto, doedd hyd yn oed y Brenin Solomon yn ei ddillad crand ddim yn edrych mor hardd ag un ohonyn nhw.Croes 28 Os ydy Duw yn gofalu fel yna am flodau gwyllt (sy'n tyfu heddiw, ond yn cael eu llosgi fel tanwydd fory), mae'n siŵr o ofalu amdanoch chi! Ble mae'ch ffydd chi? 29 Felly peidiwch treulio'ch bywyd yn poeni am fwyd a diod! 30 Pobl sydd ddim yn credu sy'n poeni am bethau felly. Mae'ch Tad yn gwybod beth sydd ei angen arnoch chi. 31 Gwnewch yn siŵr mai'r flaenoriaeth i chi ydy ymostwng i deyrnasiad Duw, ac wedyn cewch y pethau eraill yma i gyd.\n32 “Fy mhraidd bach i, peidiwch bod ofn. Mae Duw yn benderfynol o rannu ei deyrnas â chi. 33 Gwerthwch eich eiddo a rhoi'r arian i'r tlodion. Gofalwch fod gynnoch chi bwrs sy'n mynd i bara am byth, trysor sydd ddim yn colli ei werth. Dydy lleidr ddim yn gallu dwyn y trysor nefol, na gwyfyn yn gallu ei ddifetha. 34 Ble bynnag mae dy drysor di y bydd dy galon di.\nBod yn barod bob amser\n35 “Byddwch yn barod bob amser; a chadwch eich lampau yn olau, 36 fel petaech yn disgwyl i'r meistr gyrraedd adre o wledd briodas. Pan fydd yn cyrraedd ac yn curo'r drws, byddwch yn gallu agor y drws yn syth. 37 Bydd y gweision hynny sy'n effro ac yn disgwyl am y meistr yn cael eu gwobrwyo – wir i chi, bydd y meistr yn mynd ati i weini arnyn nhw, a byddan nhw'n eistedd wrth y bwrdd i fwyta! 38 Falle y bydd hi'n oriau mân y bore pan fydd yn cyrraedd, ond bydd y gweision sy'n effro yn cael eu gwobrwyo.\n39 “Meddyliwch! Petai perchennog y tŷ yn gwybod ymlaen llaw pryd roedd y lleidr yn dod, byddai wedi'i rwystro rhag torri i mewn i'w dŷ! 40 Rhaid i chi fod yn barod drwy'r adeg, achos bydda i, Mab y Dyn, yn cyrraedd pan fyddwch chi ddim yn disgwyl!”\n41 Gofynnodd Pedr, “Ydy'r stori yma i ni yn unig neu i bawb?”\n42 Atebodd yr Arglwydd, “Pwy ydy'r rheolwr doeth mae'r meistr yn gallu dibynnu arno? Mae wedi'i benodi i fod yn gyfrifol am weddill y staff, i'w bwydo'n rheolaidd. 43 Ac os bydd yn gwneud ei waith yn iawn pan ddaw'r meistr yn ôl, bydd yn cael ei wobrwyo. 44 Wir i chi, bydd yn cael y cyfrifoldeb o ofalu am eiddo'r meistr i gyd! 45 Ond beth petai'r gwas yn meddwl iddo'i hun, ‘Mae'r meistr yn hir iawn yn cyrraedd,’ ac yn mynd ati i gam-drin y gweision a'r morynion eraill, ac i bartïo ac yfed a meddwi? 46 Byddai'r meistr yn dod yn ôl yn gwbl ddirybudd, a'i gosbi'n llym a'i daflu allan gyda'r rhai sydd ddim yn credu.\n47 “Bydd y gwas sy'n gwybod yn iawn beth mae'r meistr eisiau, ond ddim yn mynd ati i wneud hynny, yn cael ei gosbi'n llym. 48 Ond os dydy'r gwas ddim yn gwybod ei fod wedi gwneud rhywbeth o'i le, bydd y gosb yn ysgafn. Mae disgwyl llawer gan y sawl oedd wedi derbyn llawer; ac mae gofyn llawer mwy yn ôl gan y sawl oedd yn gyfrifol am lawer.\nDim heddwch ond rhwygiadau\n49 “Dw i wedi dod i gynnau tân ar y ddaear, a byddwn i'n hoffi petai'r gwaith eisoes wedi'i wneud! 50 Ond mae gen i brofiad dychrynllyd i fynd drwyddo, a dw i'n teimlo pwysau dychrynllyd nes bydd y cwbl drosodd! 51 Ydych chi'n meddwl mod i wedi dod i roi heddwch i'r byd? Na, wir i chi! Dim heddwch ond rhwygiadau. 52 Bydd teuluoedd yn cael eu rhwygo, tri yn erbyn a dau o blaid, neu fel arall. 53 Bydd tad yn erbyn ei fab a mab yn erbyn ei dad; mam yn erbyn ei merch a merch yn erbyn ei mam; mam-yng-nghyfraith yn erbyn merch-yng-nghyfraith a merch-yng-nghyfraith yn erbyn mam-yng-nghyfraith!”\nDeall yr amserau\n(Mathew 16:2-3; 5:25-26)\n54 Yna dyma Iesu'n troi at y dyrfa a dweud: “Os gwelwch chi gwmwl yn codi yn y gorllewin, ‘Mae'n mynd i lawio,’ meddech chi ar unwaith, ac mae hi yn glawio. 55 Neu pan fydd gwynt y de yn chwythu, dych chi'n dweud, ‘Mae'n mynd i fod yn boeth,’ a dych chi'n iawn. 56 Am ragrithwyr! Dych chi'n gwybod sut i ddehongli arwyddion y tywydd. Pam allwch chi ddim dehongli beth sy'n digwydd nawr?\n57 “Pam allwch chi ddim penderfynu beth sy'n iawn? 58 Os ydy rhywun yn mynd â ti i'r llys, gwna dy orau i gymodi cyn cyrraedd yno. Ydy'n well gen ti gael dy lusgo o flaen y barnwr, a'r barnwr yn gorchymyn i swyddog dy daflu di yn y carchar? 59 Wir i ti, chei di ddim dy ryddhau nes byddi wedi talu pob ceiniog.”\nDamhegion Iesu'n efengyl Luc\nDarlleniadau Dramatig - Luc 11 i 15\nSgetsys - Luc


Bwyd a Diod Gogledd Cymru yn mynd yn wyrdd gyda Cynnal Cymru – Coleg Gwyddorau'r Amgylchedd a Pheirianneg, Prifysgol Bangor\nAm y tro cyntaf erioed, bydd pobl o'r sector bwyd a diod, sector pwysig yng ngogledd Cymru ar gyfer datblygu’r economi leol, yn dod at ei gilydd ‘i ddysgu a rhwydweithio’ fel rhan o ddigwyddiad arbennig a drefnir gan Cynnal Cymru – Sustain Wales ar ddydd Mercher 5 Gorffennaf 2017 ym Mhrifysgol Bangor.\nCynnal Cymru yw’r sefydliad mwyaf blaenllaw yng Nghymru ar gyfer datblygu cynaliadwy ac sydd wedi creu’r cyfle yma ar gyfer cyfnewid gwybodaeth mewn partneriaeth â Phrifysgol Bangor ac Adnodd. Pwrpas y digwyddiad yw archwilio arloesedd gwyrdd a fydd yn arwain at gynaliadwyedd a rheolaeth amgylcheddol yn y sector bwyd a diod. Dyma elfen allweddol o Gynllun Gweithredu Bwyd a Diod Llywodraeth Cymru, sydd am weld y sector yn tyfu 30% i £7 biliwn erbyn 2020.\nYn ogystal â siaradwyr gwadd ac astudiaethau achos, bydd y diwrnod yn gyfle i gynrychiolwyr drafod materion manwl gyda chyd-weithwyr proffesiynol ac archwilio ystod eang o stondinau a fydd yn arddangos ansawdd ac amrywiaeth cynhyrchion o’r sector bwyd a diod yng Ngogledd Cymru. Bydd y diwrnod yn gorffen gyda noson arbennig a threfnir gan Cynnal Cymru, sef 'Diodydd Gwyrdd'.\nDyma’r digwyddiad cyntaf o'i fath yng ngogledd Cymru ac mae’n gyfle i fusnesau o'r un meddylfryd i ddod ynghyd, rhwydweithio’n anffurfiol a thrafod eu hymrwymiad i'w cyfrifoldebau amgylcheddol ac egwyddorion datblygu cynaliadwy.\nMae mynediad i’r ddau ddigwyddiad yn rhad ac am ddim i fusnesau a phobl sydd â diddordeb proffesiynol mewn cynaliadwyedd neu’r sector bwyd a diod. Fodd bynnag, mae'n hanfodol i archebu lle, gan fod lleoedd yn gyfyngedig. Gellir archebu eich lle drwy'r ddolen hon: https://www.ticketsource.co.uk/event/ELJHJI\n"Mae cynaliadwyedd yn ganolog i genhadaeth Prifysgol Bangor. Rydym yn yr Ysgol yn canolbwyntio ar gefnogi a gweithio gyda chynhyrchwyr bwyd a diod ar draws y rhanbarth er mwyn eu galluogi i fanteisio ar arloesedd gwyrdd a dod yn fwy cystadleuol a chynaliadwy. Rydym yn falch iawn o fod yn gweithio gyda'n partneriaid i gyrraedd mwy o gwmnïau a sefydliadau yn y rhanbarth. "\n"Rydym yn awyddus iawn i glywed gan sefydliadau ac unigolion blaenllaw yng ngogledd Cymru sy’n hyrwyddo cynaliadwyedd. Mae gennym eisoes aelodau blaenllaw yng ngogledd Cymru, megis Halen Môn, a hoffem weld eraill sy’n rhannu’r un egwyddorion ac ymarfer da yn ymuno â’r gymuned hon. Cynhelir nifer o ddigwyddiadau tebyg yn ne Cymru, ond rydym yn awyddus i estyn y cyfleoedd hyn i ogledd Cymru hefyd, er mwyn i ni allu cynnig yr un cyfleoedd cyffrous i gysylltu, cydweithio a rhannu datblygiadau ar hyd Cymru gyfan.”\nMae aelodaeth Cynnal Cymru yn agored i bob busnes a sefydliad sydd wedi ymrwymo i ddarparu Cymru garbon-isel, oddefgar, gyda adnoddau effeithlon, iach a diogel ac addysg dda, sy'n ffynnu mewn cytgord â natur. Mae manteision aelodaeth yn cynnwys gostyngiadau ar gyfer digwyddiadau, hyfforddiant, ac ymgynghori, yn ogystal â chymorth wrth hybu, cynorthwyo wrth sefydlu partneriaethau newydd a darparu cyngor anffurfiol ar strategaeth ac arloesi.


Prifysgol Aberystwyth - Ar ôl cyrraedd a cyn cyrraedd\nBeth sy’n cael ei ddarparu yn fy llety a beth sydd angen i mi ddod gyda mi?\nMae’r hyn sy’n cael ei gynnwys yn y llety yn amrywio yn ôl pob neuadd. Edrychwch ar y wybodaeth am y Dewisiadau Llety i gael manylion penodol.\nI gael rhagor o wybodaeth ynghylch beth i ddod gyda chi, gan gynnwys rhestr y gellir ei hargraffu, ewch i’n gweddalen symud i mewn.\nA fydd arnaf angen yswiriant?\nMae yswiriant eiddo personol wedi’i gynnwys yn eich ffi llety. Ond, yswiriant ar gyfer cyfanswm penodol o eitemau ydyw.\nA fydd arnaf angen trwydded Deledu?\nMae’n rhaid i chi gael trwydded deledu i wylio neu recordio rhaglenni teledu byw ar unrhyw sianel, neu i lawrlwytho neu wylio rhaglenni’r BBC ar iPlayer.\nOs yw eich llety’n cynnwys teledu yn y gegin, yna bydd trwydded deledu eisoes ar gael ar gyfer hwn. Ond, os ydych chi’n dod â’ch teledu eich hun, bydd angen trwydded ar wahân.\nI gael rhagor o wybodaeth ac i brynu trwydded deledu, edrychwch ar ein gweddalen Trwyddedau Teledu.\nBeth os wyf fi’n dod â char?\nPryd gaf fi symud i mewn?\nBydd dyddiad dechrau a gorffen eich arhosiad ar gael yn eich Cytundeb Trwydded Llety a bydd modd i chi ddewis amser a dyddiad cyrraedd wrth gwblhau’r cyflwyniad ar-lein.\nA allaf gyrraedd cyn dechrau fy Nghytundeb Trwydded Llety?\nFel rheol, ni fydd modd i chi symud i mewn cyn y dyddiad a nodwyd yn eich Cytundeb Trwydded Llety. Ond, weithiau gellir gwneud eithriadau. Gweler isod i gael rhagor o fanylion. Os ydych chi’n teimlo eich bod angen symud i mewn yn gynnar am reswm nad ydyw wedi’i nodi isod, cysylltwch â’r swyddfa llety.\nCaiff myfyrwyr newydd sy’n cyrraedd ym mis Medi gyrraedd yn gynnar os ydynt:\nWedi cael cadarnhad eu bod yn cymryd rhan mewn gweithgareddau cyn wythnos y glas a drefnir gan Undeb y Myfyrwyr.\nWedi cael gwahoddiad i gymryd rhan yn y rhaglen ymaddasu.\nYn rhan o’r gwasanaeth cwrdd a chyfarch rhyngwladol.\nCaiff myfyrwyr presennol sy’n cyrraedd ym mis Medi symud i mewn yn gynnar os ydynt:\nWedi cael cadarnhad eu bod yn cymryd rhan mewn gweithgareddau cyn wythnos y glas a drefnir gan Undeb y Myfyrwyr megis tîm Aber.\nYn byw yn Llety Haf y Brifysgol – efallai y bydd eich llety ar gael yn gynnar ond ni ellir gwarantu hyn.\nA allaf gyrraedd ar ôl dechrau fy Nghytundeb Trwydded Llety?\nWrth gwblhau’r cyflwyniad ar-lein, sy’n ffurfio rhan o’r Pecyn Trwydded Llety, bydd modd i chi ddewis amser a dyddiad cyrraedd, sydd hefyd yn cynnwys yr adnodd i archebu dyddiad cyrraedd hwyr, er mwyn sicrhau bod eich ystafell yn cael ei chadw i chi.\nSut/ble mae casglu fy allwedd?\nBydd angen i chi ddod â’ch Ffurflen Rhyddhau Allwedd gyda chi er mwyn casglu eich allwedd. Mae’r ffurflen ar gael ar ddiwedd y Cyflwyniad Llety Ar-lein, sy’n ffurfio rhan o’ch Cynnig Llety. Bydd y Ffurflen Rhyddhau Allwedd yn cynnwys y dyddiad a’r amser yr ydych yn bwriadu cyrraedd.\nBydd gwybodaeth am ble i gasglu allwedd eich ystafell ar gael yn y cyflwyniad ar-lein sy’n rhan o’r pecyn trwydded a anfonir atoch.\nBle alla i barcio i ddadbacio fy eiddo?\nNid oes angen trwydded barcio ar gyfer Penwythnos y Glas a gallwch barcio’n agos at eich bloc/neuadd/fflat. Ond gofynnwn i chi barcio yno am uchafswm o ugain munud yn unig, ac yna symud eich cerbyd i faes parcio i osgoi tagfa.\nA gaiff fy rhieni aros?\nBrifysgol aros gyda chi yn eich llety Prifysgol. Mae nifer fawr o Welyau a Brecwast a Gwestai yn Aberystwyth a’r cyffiniau, fodd bynnag mae’r rhain yn dueddol o gael eu harchebu’n gyflym dros gyfnod Penwythnos y Glas felly byddem yn eich cynghori i archebu’n gynnar.


E-fwletin 22 Tachwedd 2020 | Cristnogaeth 21\nE-fwletin 22 Tachwedd 2020\nPwy yw fy nghymydog?\nBeth ydyn ni’n ei feddwl o’n cymdogion? A beth maen nhw’n ei feddwl ohonon ni? O ran hil, crefydd a mewnfudo, er enghraifft, pa faterion sy’n ein rhannu a beth sy’n ein clymu at ein gilydd?\nDyma rai o’r cwestiynau y mae astudiaeth arbennig a gynhaliwyd yn ystod y ddwy flynedd diwethaf wedi ceisio’u hateb. Gwnaed yr astudiaeth gan yr Woolf Institute yng Nghaergrawnt a sefydlwyd yn 1998 i ymchwilio a cheisio deall y berthynas rhwng Cristnogion, Iddewon a Mwslimiaid. Ac yn ôl yr adroddiad How We Get Along, a gyhoeddwyd yr wythnos hon ac sy’n crynhoi casgliadau’r gwaith, mae rhagfarn ar sail crefydd yn gryfach na rhagfarn ar sail hil.\nMewn arolwg o 11,700 o bobl yng Nghymru a Lloegr, gwelwyd bod y rhan fwyaf o bobl yn oddefgar tuag at rai o gefndiroedd ethnig gwahanol neu o genhedloedd eraill, ond fod gan lawer o bobl agweddau negyddol ar sail crefydd.\nMae hyn yn arbennig o wir yn achos Mwslimiaid. Nhw oedd yn fwyaf tebygol o gael agweddau negyddol tuag at bobl o grefyddau eraill, a nhw hefyd oedd yn fwyaf tebygol o ddioddef agweddau negyddol gan grwpiau ffydd eraill.\nCanolbwyntiodd yr ymchwilwyr ar gwestiwn priodas gymysg fel ffordd o fesur goddefgarwch a rhagfarn. Yn gyffredinol, roedd yr agweddau tuag at briodasau cymysg rhwng pobl o grwpiau ethnig a chenhedloedd gwahanol yn rhai cadarnhaol. Ond roedd y gair ‘Mwslim’ yn ennyn teimladau mwy negyddol na’r gair ‘Pacistani’, er bod y rhan fwyaf o Bacistaniaid Cymru a Lloegr yn Fwslimiaid.\nPobl dros 75 oed, y rhai heb fawr o gymwysterau addysgol, pobl o grwpiau ethnig nad oedd yn Asiaidd, a Bedyddwyr, oedd yn dangos y rhagfarn fwyaf ar sail crefydd. Ac mae dynion fel petaen nhw’n fwy anghyfforddus â’r syniad fod perthynas agos yn priodi rhywun o gefndir ethnig, o genedl neu o grefydd wahanol.\nYn gyffredinol hefyd, roedd agweddau’r Cymry a phobl gogledd Lloegr tuag at amrywiaeth yn fwy rhagfarnllyd na phobl sy’n byw yn ardal Llundain.\nYstrydeb bellach yw dweud bod y bleidlais o blaid Brecsit fel petai wedi agor cil y drws i alluogi rhai pobl i fynegi rhagfarnau hyll a di-sail yn erbyn sawl carfan o gymdeithas, ac mae diffyg goddefgarwch a pharch at eraill hefyd i’w weld mewn bywyd cyhoeddus, er enghraifft yn yr honiadau o fwlio a brofwyd yn erbyn un o weinidogion llywodraeth Llundain yr wythnos hon.\nGall hyn i gyd wneud i rywun deimlo mor ddiymadferth a di-rym, felly beth allwn ni fel unigolion cyffredin ei wneud yn wyneb hyn oll?\nA mynd yn ôl at adroddiad yr Woolf Institute, efallai y dylem i gyd ddechrau wrth ein traed, ac ystyried sut rydyn ni’n dod ymlaen gyda’n cymdogion. Yydyn ni’n euog o fod yn anoddefgar a rhagfarnllyd – ar sail hil neu’n fwyaf arbennig ar sail crefydd, neu ar sail enwad, hyd yn oed?\nGellir darllen yr adroddiad cyflawn – How We Get Along: The Diversity Study of England and Wales 2020 ar wefan y Woolf Institute: https://www.woolf.cam.ac.uk/research/projects/diversity\nCofnodwyd hwn yn E-Fwletin a'i dagio anghyfartaledd, rhagfarn, Woolf Institute ar Tachwedd 22, 2020 gan Golygydd.\n← Goroesi’r Pandemig Sŵmio’r Sul i Eglwys Bresbyteraidd Westminster, Southwest, Washington DC →


Blaenau Gwent CBC: Côr Rhyng-genhedlaeth o Gymru yn serennu mewn fideo arbennig cyfnod clo o ‘Symphony’, sengl rhif 1 Clean Bandit\n• Mae Côr Cyswllt Rhyng-genhedlaeth Brynmawr yn ymddangos ar recordiad newydd o ‘Symphony’, sengl Clean Bandit a gyrhaeddodd rif un yn siartiau Prydain\n• Ynghyd â sêr cerddorol: Zara Larsson, Emeli Sande, Nothing But Thieves, Declan McKenna, RAYE, Becky Hill, Mahalia, Tom Grennan, Sinead Harnett a RAY BLK\n• Mae’r gân yn diolch i ‘The Big Night In’ sydd hyd yma wedi codi £70 miliwn o gyllid hanfodol i gefnogi prosiectau yn gweithio ym Mhrydain ar reng flaen y pandemig Covid-19.\n• Caiff y fideo cerdd ei ddangosiad cyntaf ar BBC 1 The One Show heno a bydd ar gael ar YouTube o pm yma.\nMae côr rhyng-genhedlaeth o Gymru wedi ymuno gyda’r band llwyddiannus Clean Bandit a Comic Relief i ddiolch i’r cyhoedd am gefnogi ‘The Big Night In’.\nMae Côr Cyswllt Rhyng-genhedlaeth Brynmawr wedi recordio lleisiau corawl yn rhithiol i sengl ‘Symphony’ Clean Bandit, a gyrhaeddodd rhif 1 ym Mhrydain ac a fu’n llwyddiannus iawn ym mhedwar ban byd, ynghyd â chorau cymunedol eraill a gefnogir gan yr elusen. Mae’r côr yn derbyn cyllid gan Comic Relief ac mae’n cynnwys disgyblion o Ysgol Eglwys yng Nghymru Santes Fair, tenantiaid hŷn cymdeithas tai United Welsh a chymuned Brynmawr.\nByd dangosiad cyntaf y fersiwn arbennig o’r gân ar ‘The One Show’ ar BBC One heno i ddiolch i’r cyhoedd am gefnogi The Big Night In – apêl codi arian ar y cyd gan BBC Plant mewn Angen a Comic Relief a ddarlledodd noson arbennig o deledu ar 23 Ebrill. Mae’r apêl wedi codi £70 miliwn hyd yma i helpu prosiectau ar draws y Deyrnas Unedig yn gweithio ar reng flaen argyfwng Covid-19.\nPerfformir y gerddoriaeth gan Clean Bandit, gyda phenillion yn cael eu canu gan artistiaid recordio blaenllaw o Brydain yn cynnwys: Zara Larsson, Emeli Sande, Nothing But Thieves, Declan McKenna, RAYE, Becky Hill, Mahalia, Tom Grennan, Sinead Harnett a RAY BLK. Cynhyrchydd y trac oedd Mark Ralph, cynhyrchydd a chymysgwr llwyddiannus iawn o Brydain ac a enwebwyd ar gyfer gwobr Ivor Novello.\nOherwydd Covid-19 nid yw’r côr yn medru cwrdd dod ynghyd yn gorfforol ond bu’r plant sy’n cymryd rhan yn y prosiect yn anfon negeseuon at eu cyfeillion corawl hŷn yn United Welsh ac yn dosbarthu pecynnau bwyd. Bu’r plant ac oedolion hŷn hefyd yn ffonio ac anfon negeseuon testun yn rheolaidd i godi hwyliau ei gilydd.\nDywedodd Andrea Withers, Hwylusydd Cyswllt United Welsh: “Dangosodd y cyfnod anodd hwn fod y cyfeillgarwch a sefydlir yn mynd tu hwnt i ymarferiadau côr - bu rhai o’r plant hefyd yn mynd heibio ffenestri oedolion hŷn pan fyddant yn mynd ar eu hymarfer dyddiol fel y gallant godi llaw a dweud helo wrth ei gilydd.”\nSiaradodd rhai o sêr Côr Cyswllt Rhyng-genhedlaeth Brynmawr am eu profiad o fod yn rhan o’r côr:\nDywedodd Alfie Danter, 10 oed – Aelod o Gôr United Welsh: “Mae’r côr wedi fy helpu i wneud ffrindiau newydd gyda phobl hŷn. Rwyf wrth fy modd yn gweld fy holl ffrindiau newydd yn gwenu gan fod hyn yn fy ngwneud yn hapus iawn. Rydyn ni’n canu, siarad a chael hwyl a gwrando ar straeon ein gilydd. Rwyf hefyd yn mwynhau dysgu a chanu caneuon o’r gorffennol yr oedd ein ffrindiau hŷn yn eu canu pan oeddent yn iau. Mae’r côr wedi rhoi llawer mwy o hyder i fi i fedru siarad gyda phobl o bob oed.\nDywedodd Mabel Morgan, 11 oed – Aelod o Gôr United Welsh: “Mae bod yn rhan o’r Côr Rhyng-genhedlaeth wedi helpu ac wedi fy newid mewn llawer o ffyrdd. Mae wedi rhoi cyfle i gwrdd a gwneud ffrindiau newydd, tebyg i fy ffrind Eileen. Rydyn ni’n sgwrsio am yr hyn y buom yn ei wneud ar y penwythnos ac yn rhoi rhoddion i’n gilydd adeg pen-blwydd a’r Nadolig. Y rhodd gyntaf a gefais gan Eileen oedd balerina wedi ei gweu oherwydd ei bod yn gwybod fy mod yn dawnsio. Roeddwn wrth fy modd fod Eileen wedi gwneud hyn yn arbennig i fi, gan nad oedd wedi gweu am flynyddoedd lawer. Mae’n awr wedi ailgydio yn ei gweu, sydd mor hyfryd.”\nBydd dangosiad cyntaf y fideo cerdd ar BBC 1 The One Show heno a bydd ar gael ar YouTube o 8pm https://www.youtube.com/watch?v=f6FoWCyEl4s&feature=youtu.be\nDiolch i haelioni’r cyhoedd, mae ‘The Big Night In’ wedi codi dros £70 miliwn hyd yma o arian hanfodol i gefnogi prosiectau ym Mhrydain sy’n gweithio ar reng flaen y pandemig Covid-19. Mae hyn yn cynnwys prosiectau sy’n gwneud gwahaniaeth enfawr i bobl fregus ifanc ac oedrannus, pobl sy’n ddigartref neu’n byw mewn tlodi mawr, menywod a theuluoedd sydd mewn risg o gam-drin domestig, cymunedau BAME y mae coronafeirws yn effeithio’n anghymesur arnynt, a’r rhai sy’n cael trafferthion gyda phroblemau iechyd meddwl, ynysu a phrofedigaeth. Mae manylion pellach ar y cyllid a ddyrannwyd gan BBC Plant mewn Angen a Comic Relief ar gael https://www.comicrelief.com/news/one-month-on-from-big-night-in-and-over-36-million-helping-vulnerable-people-affected-by-covid19/\nAiff pob ceiniog a gyfrannir at The Big Night In yn uniongyrchol i’n gwaith elusennol i helpu’r rhai y mae’r argyfwng coronafeirws wedi taro galetaf arnynt. Bydd Llywodraeth y Deyrnas Unedig yn parhau i gyfrannu punt am bob punt a gyfrannir at The Big Night In tan 23 Mehefin.


Iechyd - Gwasanaethau Cyfreithiol y Wladwriaeth Prairie\nMae PAWB YN DISGRIFIO MYNEDIAD I GOFAL IECHYD SYLFAENOL A RHYDDID A GWNEUD PENDERFYNIADAU AM EU IECHYD\nYn Prairie State Legal Services, rydym yn helpu unigolion a theuluoedd i gael a chynnal Medicaid a Medicare a chael sylw ar gyfer y gwasanaethau gofal iechyd sydd eu hangen arnynt.\nRydym yn helpu oedolion hŷn a phobl ag anableddau i gael yr help sydd ei angen i aros yn eu cartref eu hunain neu sicrhau sylw ar gyfer gofal tymor hir.\nRydym yn grymuso oedolion hŷn a phobl ag anableddau i fod yn gyfrifol am eu penderfyniadau gofal iechyd trwy atwrneiaeth. Pan fo angen, rydym yn helpu aelodau'r teulu i gael gwarcheidiaeth neu awdurdod cyfreithiol arall i ofalu am anwyliaid.\nRydyn ni'n helpu pobl sy'n HIV + neu sydd ag AIDS i gael y gofal a'r gwasanaethau sydd eu hangen arnyn nhw.\nMewn rhai cymunedau, rydym yn gweithio gyda darparwyr gofal iechyd mewn Partneriaeth Feddygol-Gyfreithiol i ddarparu gwasanaethau cyfannol a mynd i'r afael ag anghenion cyfreithiol cleifion.\nEIN GWASANAETHAU YN CYNNWYS:\nGwadiadau cymorth meddygol, terfyniadau, materion gwario i lawr (Medicaid, Medicare)\nCeisiadau SSI / SSD ar gyfer pobl sy'n byw gyda HIV-AIDS\nGollyngiadau cartref nyrsio\nGwarcheidiaeth oedolion i sicrhau mynediad at ofal iechyd\nPwerau atwrnai a chyfarwyddebau ymlaen llaw eraill


Ciwcym-brrrr | Love Food Hate Waste Wales\nTal, tywyll, golygus - yn ddigon i dorri syched.\nOs ydych chi eisiau rhoi cynnig ar rywbeth sbeislyd a phoeth, gadewch i fi eich oeri – galla’ i ac iogwrt naturiol ddod at ein gilydd i wneud popeth yn ‘ol-raita’.\nAm gwrdd â: iogwrt naturiol, stomplyd a pheth mintys ffres\nSMWDDI CŴL FEL CIWCYMBR (WEDI’I GADW’N DDA)\nMae’r smwddi hwn yn dod o’n peiriant hylif gwyrdd gwych a lansiwyd ym Marchnad Borough yn Lundain.\nBARA PITTA CIG OEN GRILIEDIG GYDA SALSA CIWCYMBR\nMae’r rysáit bara pitta hon yn gyfuniad o flasau ffres, perlysiog, a salsa ciwcymbr blasus - perffaith!\nByddwch yn arwr rhewgell\nGallai bod yn arwr rhewgell helpu ein cenedl i leihau'r 7 miliwn tunnell o fwyd a diod yr ydym ni'n eu gwastraffu bob blwyddyn yng nghartrefi'r DU.\nFrittata Broccoli a Thatws\nFrittata blasus a hyfryd yn cyfuno tatws tyner a broccoli gyda blasau aromatig Oregano, Rhosmari a Theim i wneud cinio neu swper rhwydd a chyfleus. Mae’r rysáit yn ffordd dda o ddefnyddio unrhyw datws neu froccoli sydd gennych dros ben.\nTartenni Cig Eidion a Nionyn Coch


Gwneud Cais | Rheilffyrdd Ffestiniog ac Eryri – Rhaglen Hyfforddi Sgiliau Treftadaeth\nAr gyfer pwy mae’r hyfforddiant hwn?\nHyfforddeion sydd â sêl a brwdfrydedd ynghylch y cyfle hyfforddi\nHyfforddeion sy’n dangos ymrwymiad i ddilyn gyrfa yn y sector treftadaeth\nHyfforddeion a all ddangos y gallant elwa ar y profiad hwn oherwydd eu bod yn gallu:\nDisgrifio’r budd a ddaw iddynt fel unigolion o’r cyfle hwn a’r effaith y bydd yn ei gael arnynt i’r dyfodol.\nEgluro sut y bydd hyfforddiant ‘Sgiliau Treftadaeth ar gyfer y Dyfodol’ yn eu cynorthwyo i gyflawni hynny.\nEsbonio sut y bydd y cyfle hwn yn eu cynorthwyo i wireddu eu potensial\nHyfforddeion sydd â’r gallu i ddysgu ac i roi ar waith y sgiliau i gyflawni’r tasgau mae eu hyfforddiant yn ei ofyn\nHyfforddeion sy'n gallu bod yn rhagweithiol yn cydlynu eu cofnodion eu hunain ac wrth gasglu tystiolaeth i ddangos y daith ddysgu y buont arni\nEr bod rhyw lefel o lythrennedd a rhifedd yn ofynnol er mwyn gallu cwblhau gwaith cwrs ac asesiadau, bydd ein pwyslais ar frwdfrydedd, sgiliau a doniau yn hytrach na chyrhaeddiad academaidd neu brofiad blaenorol.\nHoffem annog ceisiadau gan bobl o gefndir mwy ymarferol a byddwn yn cynnig sawl dull o ymgeisio, gan gynnwys drwy fideo a lluniau, yn ogystal â thrwy geisiadau ysgrifenedig traddodiadol.\nRhowch eich manylion ar y dudalen nesaf a darllenwch yr Hysbysiad Preifatrwydd ar gyfer Ymgeiswyr; wedyn dewiswch un o’r dulliau ymgeisio isod:\nCais ysgrifenedig: Atebwch y pedwar cwestiwn mor llawn ag y gallwch mewn oddeutu 250 gair ar gyfer pob cwestiwn. Cwblhewch y datganiad, y ffurflen cydraddoldeb a’r prawf sgiliau; a chyflwynwch eich cais.\nCais lluniau: Atebwch y pedwar cwestiwn drwy lanlwytho ffotograff neu lun ar gyfer pob cwestiwn ac ychwanegu egluryn byr (tua 50 gair). Dewiswch ffotograff neu lun sy’n ateb y cwestiwn mewn ffordd mor llawn ag y gellir. Cwblhewch y datganiad, y ffurflen cydraddoldeb a’r prawf sgiliau; a chyflwynwch eich cais.\nCais fideo: Lluniwch fideo byr (tua phum munud) ohonoch eich hun yn egluro eich cais. Ceisiwch ateb y pedwar cwestiwn isod yn eich fideo – gallwch ffilmio mewn lleoliadau sydd o gymorth i ddarlunio’ch atebion. Lanlwythwch eich fideo i YouTube, gwnewch yn siŵr eich bod yn dewis yr opsiwn preifatrwydd, yna gludwch y ddolen ar gyfer y fideo ar y dudalen cais fideo. Cwblhewch y datganiad, y ffurflen cydraddoldeb a’r prawf sgiliau; a chyflwynwch eich cais.\nOs byddai’n well gennych gwblhau eich cais all-lein, anfonwch neges e-bost at HLFS4F@ffwhr.com i ofyn am ffurflen gais ar bapur neu i ymholi ynghylch dulliau eraill o ymgeisio.\nY pedwar cwestiwn yr hoffem i chi eu hateb yw:\nDywedwch wrthym am y daith y buoch arni drwy fywyd a ddaeth â chi i’r fan lle rydych heddiw. Gallai hynny gynnwys cyfeirio at swyddi, addysg a hyfforddiant blaenorol, ac at eich hobïau a’ch diddordebau.\nDywedwch wrthym am un o’r canlynol:\na. Gwrthrych rydych wedi ei wneud\nb. Prosiect rydych wedi bod yn rhan ohono\nc. Sgil neu ddawn rydych wedi ei dysgu, ei defnyddio a’i datblygu\nMeddyliwch ynghylch pam oeddech am wneud hynny, beth wnaethoch chi ei ddysgu a beth oedd yr heriau a sut wnaethoch chi eu goresgyn.\nAm ba faes sgiliau hoffech chi wneud cais:\na. Pam ydych chi wedi dewis y maes sgiliau hwn?\nb. Beth ydych chi eisiau ei gyflawni drwy gwblhau’r rhaglen hon?\nc. Pam mai’r rhaglen hon fydd yn eich cynorthwyo i gyflawni hynny yn hytrach nag unrhyw gyfle arall?\nDychmygwch eich bod wedi treulio blwyddyn fel hyfforddai Sgiliau Treftadaeth ac wedi cwblhau’r rhaglen.\na. Dywedwch wrthym sut hoffech chi barhau ar eich llwybr gyrfa yn y maes sgiliau rydych wedi ei ddewis.\nb. Sut fydd y sgiliau rydych wedi eu dysgu ar y rhaglen hon yn eich cynorthwyo i wneud hynny?\nc. Pam mae’r llwybr gyrfa hwn yn bwysig i chi?\nOs hoffech wneud cais am fwy nag un maes sgiliau nodwch hynny yn eich ateb i gwestiwn tri, os gwelwch yn dda.\nGallwch wneud cais yn awr am un ai blwyddyn un (yn cychwyn fis Medi 2018) neu flwyddyn dau (yn cychwyn fis Medi 2019). Fodd bynnag, dylech nodi na fyddwn yn llunio rhestr fer o ymgeiswyr ar gyfer blwyddyn dau hyd fis Mehefin 2019.\nUnwaith y byddwn wedi derbyn eich cais byddwn yn anfon neges e-bost atoch i gadarnhau hynny.\nYna byddwn yn edrych ar eich cais yn fanwl. Byddwn yn ystyried a yw eich atebion yn ateb y cwestiynau a osodwyd yn llawn ac yn bodloni’r meini prawf ar gyfer hyfforddeion a nodir ar y dudalen ‘Ar gyfer pwy mae’r hyfforddiant hwn?’.\nByddwn wedyn yn llunio rhestr fer o ymgeiswyr ac yn rhoi gwybod i chi a gawsoch eich gosod ar y rhestr fer ai peidio.\nBydd ymgeiswyr a osodwyd ar y rhestr fer yn cael eu gwahodd i ddiwrnod gweithdy ar Reilffyrdd Ffestiniog ac Eryri yn gynnar ym mis Gorffennaf. Darperir llety os bydd angen. Yn ystod y diwrnod gweithdy fe gewch y cyfle i weld y meysydd y bydd yr hyfforddeion llwyddiannus yn gweithio arnynt, i gyfarfod y Rheolwyr Hyfforddi a’r Hyfforddwyr ac i brofi rhai o’r tasgau y byddech yn eu gwneud fel hyfforddai. Cewch gyfle yn ystod y dydd i gyfarfod un wrth un â’ch Rheolwyr Hyfforddi i egluro pam rydych yn meddwl y byddech yn addas ar gyfer y rhaglen hon ac i ofyn unrhyw gwestiynau sydd gennych ynghylch y rhaglen.\nYn ystod y diwrnod gweithdy byddwn yn edrych i weld a fyddech yn addas ar gyfer y rhaglen ac yn parhau i’ch asesu yn unol â’r meini prawf ar gyfer hyfforddeion.\nAr ôl y diwrnod gweithdy byddwn yn cysylltu â chi i adael i chi wybod a gawsoch eich dewis ar gyfer Rhaglen Hyfforddi Sgiliau Treftadaeth Rheilffyrdd Ffestiniog ac Eryri.\nOs ydych yn llwyddiannus:\nBydd y Rhaglen Hyfforddi Sgiliau Treftadaeth yn dechrau yn gynnar ym mis Medi.\nBydd y trefniant ymsefydlu ar gyfer yr holl hyfforddeion gyda’i gilydd dros dri diwrnod cyntaf y rhaglen hyfforddi.\nYna bydd cyfnod ymsefydlu cychwynnol i gyflwyno’r hyfforddeion i’w swyddogaethau newydd, i drafod cynnwys Llawlyfr yr Hyfforddeion a hefyd i gynnig cyfle iddynt ymroi i’w hyfforddiant yn fewnol ac yn allanol ac i gytuno ar eu ‘Prosiectau Treftadaeth Unigol’.\nAr ddiwedd y rhaglen hyfforddi, ym misoedd Gorffennaf ac Awst y flwyddyn ganlynol, cynhelir Diwrnod Agored pryd y gall hyfforddeion arddangos eu Portffolio Dysgu, a gwblhawyd yn ystod y flwyddyn, i’w ffrindiau a’u teuluoedd. Dyfernir cymwysterau a bydd pob hyfforddai’n derbyn tystysgrif cyfranogiad.


Llwyddiant Coleg Iâl mewn Cystadleuaeth Newyddiaduraeth - Coleg Cambria\nLlwyddiant Coleg Iâl mewn Cystadleuaeth Newyddiaduraeth\nGwobrwywyd myfyrwyr Coleg Iâl ar gwrs Saesneg Safon Uwch am eu gwaith ymchwil a’u creadigrwydd mewn cystadleuaeth ddiweddar mewn newyddiaduraeth a gynhaliwyd gan ddarlithwyr Prifysgol Glyndŵr.\nGan gydweithion agos gyda’u tiwtoriaid eu hunain ac arbenigwyr mewn newyddiaduraeth o’r brifysgol leol boblogaidd, atebodd dysgwyr Iâl yr her a osodwyd gan y gystadleuaeth i ysgrifennu erthygl 500 gair o hyd gydag amrywiaeth o destunnau a nodwyd gan y sefydliad addysg uwch.\nCyflwynwyd gwobrau i’r enillwyr yn Oriel Goffa Coleg Iâl gan y darlithwyr mewn newyddiaduraeth Angela Ferguson a Janet Jones o Brifysgol Glyndŵr a oedd hefyd wedi beirniadu’r gystadleuaeth. Dyfarnwyd y wobr gyntaf i Lindsey Williams gyda’i hymgais “Gaudy Gets The Go-Ahead, daeth Patsy Cliffe yn ail gydag “It will be Baa’d!” a Jamie Glasson yn drydydd gyda “59 is the new 1st”.\nGan ddathlu cysylltiadau partneriaeth gyda Choleg Iâl ac amlygu cyfleoedd addysg uwch mewn darlledu, newyddiaduraeth a chyfathrebu yn y cyfryngau yn y brifysgol, dywedodd y beirniaid, “Mae cydweithio â Choleg Iâl yn rhoi cyfle i Brifysgol Glyndŵr i roi cipolwg i’r myfyrwyr dawnus hyn ar safon uchel newyddiaduraeth a’r hyfforddiant cyfryngol sydd ar gael ar lefel uwch trwy gyfrwng ein cyrsiau ni. Mae’n werthfawr iawn i bawb.”\nCafodd safon rhagorol yr erthyglau a gyflwynwyd gan tua 100 o ymgeision myfyrwyr UG Iaith ac UG Iaith a Llên Iâl gryn argraff ar feirniaid y gystadleuaeth. Rhai o’r pynciau mwyaf poblogaidd a ddewiswyd yn y gystadleuaeth oedd y Gemau Olympaidd a seibrfwlio, a gweithiodd y darpar newyddiadurwyr yn galed i ddangos eu doniau creadigol.


Celfyddyd Gain (gyda blwyddyn sylfaen) - Wrexham Glyndwr University\nHafanCyrsiauCyrsiau IsraddedigCelfyddyd Gain (gyda blwyddyn sylfaen)\nGofod stiwdio o safon uchel\nmewn lleoliad ysgol gelf draddodiadol\ngydag orielau a mannau arddangos\nDewiswch eich cyfeiriad eich hun\nwrth ichi ddatblygu eich ymarfer\nCewch archwilio lluniadu, peintio, cerflunio, celf gosod, cyfryngau fideo a lens a chreu printiau, ac yna cymryd y cyfle i arbenigo, cyfuno meysydd neu barhau gyda sail eang gyda’r radd agored, greadigol hon.\ngallu datblygu fel artist creadigol annibynnol gyda chyfleoedd i ymgymryd â gwaith wedi’i gomisiynu, arddangos eich gwaith mewn arddangosiadau a chystadlu mewn cystadlaethau\ndatblygu eich ymarfer celf weledol unigol eich hun a dysgu sut i ddefnyddio sgiliau yn broffesiynol a dewis deunyddiau i fynegi eich syniadau\nmwynhau gofod stiwdio broffesiynol wedi ei lleoli mewn amgylched Ysgol Gelf draddodiadol, gan ganiatáu ichi archwilio eich syniadau drwy wneud\nastudio mewn grwpiau bach eu maint gyda chymorth unigol\nelwa o gysylltiadau cryf gydag ystod o orielau a mannau arddangos eraill yng Nghymru a gweddill y DU\ncael cyfle i astudio dramor neu gymryd rhan mewn prosiectau gydag elfen ryngwladol\ncael eich annog i arddangos eich gwaith\nennyn gwybodaeth gan artistiaid gwadd uchel eu proffil\nGallwch ddewis astudio’r cwrs hwn heb flwyddyn sylfaen BA (Anrh) Celfyddyd Gain, Cod UCAS: W000\nMae ein gofodau stiwdio yn fywiog ac wedi eu lleoli mewn amgylchedd Ysgol Gelf draddodiadol, gan ganiatáu i fyfyrwyr archwilio eu syniadau drwy wneud.\nGrwpiau bach eu maint gyda chymorth unigol\nMae ein tiwtoriaid profiadol yn frwdfrydig am eu pynciau, ac yn aml yn creu ac arddangos eu gwaith eu hunain, yn genedlaethol a rhyngwladol, yn ogystal ag ysgrifennu am ymarfer celf mewn llyfrau a chyfnodolion.\nMae gennym gysylltiadau cryf gydag ystod o orielau a mannau arddangos eraill yng Nghymru a gweddill y DU.\nCyfleoedd i astudio dramor neu gymryd rhan mewn prosiectau gydag elfen ryngwladol\nMae myfyrwyr yn cael eu hannog i arddangos eu gwaith ac ennyn gwybodaeth gan artistiaid gwadd uchel eu proffil.\nMae lefel 4 y rhaglen yn rhoi cyfle yn y lle cyntaf ichi archwilio amrywiaeth o weithgareddau arbenigol a gynigir o fewn Celfyddyd Gain fel rhagymadrodd eang ei sail. Byddwch yn archwilio sut mae artistiaid yn prosesu syniadau drwy gyfuniad o wneud gwerthuso beirniadol gan ddysgu cysylltu eich profiadau gyda rhai artistiaid eraill\nIaith ac Ymarfer.\nYn y flwyddyn hon, mae modiwlau yn galluogi myfyrwyr i atgyfnerthu ac ehangu eu dysg gyda thechnegau a phrosesau uwch sydd yn eu herio i arbrofi gydag amrywiaeth o gyfryngau a dulliau cyfathrebu. Mae gennych y cyfle i archwilio’r meysydd o ymarfer Celfyddyd Gain sydd o’r diddordeb mwyaf ichi, mewn gweithdai dan arweiniad ymarferwyr medrus sydd yn y gweithio yn y maes. Wedi datblygu ymwybyddiaeth o’r hyn sydd yn bosib, gallwch yna ddewis arbenigo mewn maes ymarfer sefydledig megis lluniadu, peintio, fideo, cyfryngau digidol, cerflunwaith, neu wneud printiau neu fabwysiadu agwedd rhyngddisgyblaethol.\nYmarfer Celfyddyd Weledol (Celfyddyd Gain)\nMae modiwlau’r flwyddyn olaf yn gofyn am astudiaethau mwy beirniadol, dadansoddol a hirach a negodwyd, ble gall myfyrwyr bennu eu llwybr gyrfa eu hunain a chael y cyfle i negodi cynllun blwyddyn sydd yn gosod mwy o gyfrifoldeb arnynt dros ba brosiectau maent yn ymgymryd â hwy. Caiff hyn ei fonitro’n agos drwy feirniadaethau, seminarau a thiwtorialau rheolaidd.\nYmarfer a Negodwyd (Celfyddyd Gain)\nMae tîm y rhaglen Celfyddyd Gain yn croesawu ceisiadau gan unrhyw un sy’n gallu dangos ymrwymiad i’r pwnc a’r potensial i gwblhau’r rhaglen o’u dewis yn llwyddiannus. Gellir sefydlu hyn drwy ddangos cyraeddiadau academaidd priodol neu drwy ddangos fod ganddynt y wybodaeth a’r gallu sydd yn cyfateb i’r cymwysterau academaidd.\nMae tiwtor derbyn yn ystyried pob cais yn unigol. Bydd pob ymgeisydd naill ai’n cael eu cyfweld yn unigol neu eu gwahodd i ddiwrnod ymgeiswyr ble bydd ganddynt gyfle i ddangos portffolio o’u gwaith.\nGall profiad hefyd gael ei ystyried, yn enwedig ar gyfer yr ymgeiswyr hynny nad ydynt yn cwrdd â'r gofynion academaidd uchod, yn dibynnu ar faint a dyfnder eu gwybodaeth o’r pwnc.\nMae’r rhan helaeth o’r gwaith yn cael ei wneud yn y stiwdio/gweithdy ac yn ymarferol ei natur gyda darlithoedd, areithiau gan siaradwyr gwadd, arddangosiadau, tiwtorialau, seminarau a beirniadaethau yn cefnogi hyn. Mae’r asesu yn barhaus, ac mae yna gyfres o aseiniadau sydd wedi eu gosod a’u dewis (yn unigol a chan dîm) ble mae myfyrwyr yn dysgu ystod o sgiliau a thechnegau a’u rhoi ar waith yn greadigol i ddatrys problemau celf a dylunio.\nMae’r asesu wedi ei ddylunio i alluogi myfyrwyr i fod yn rhan o’r broses o fesur eu cynnydd eu hunain, gyda nodau amlwg yn cael eu darparu ar ddechrau pob modiwl, adborth rheolaidd a rhyngweithio mewn grwpiau gyda dadansoddiad beirniadol gydol y cwrs, gan roi’r cyfleoedd y mae myfyrwyr eu hangen i lwyddo.\nMae prifysgol Wrecsam Glyndŵr wedi ymrwymo i gefnogi ein myfyrwyr i wneud y gorau o'u potensial academaidd.\nMae gan Gelfyddyd Gain, fel ein holl raglenni israddedig Celf a Dylunio, ethos galwedigaethol ac academaidd cryf â'r nod o sicrhau bod graddedigion yn datblygu ystod o fedrau galwedigaethol perthnasol. Yn rhan annatod o'r ethos hwn yw'r cyfrifoldeb i sicrhau fod gan ein graddedigion bortffolio o alluoedd a rhinweddau fydd yn eu galluogi i ffynnu yn y gweithle yn yr 21ain Ganrif. Mae'n ystyried y ffaith bod anghenion y diwydiannau creadigol yn y dyfodol yn debygol o fod yn wahanol iawn, a'r nod yw paratoi 'dysgwyr annibynnol' sydd, ar ôl cwblhau eu hastudiaethau yn gallu ffynnu o fewn cyd-destunau proffesiynol fwyfwy amrywiol.\nRydym yn ymfalchïo yn y lefel uchel o brofiad realistig ac ymarferol o weithio yn yr amgylchedd creadigol proffesiynol y gallwch ei gael ar y rhaglen. Anogir myfyrwyr i gychwyn, trefnu a chymryd rhan mewn prosiectau oddi ar y safle a chymryd rhan mewn cyfleoedd proffesiynol gan gynnwys gweithgareddau masnachol sydd â'r potensial i lansio eu gyrfa ym maes Celfyddyd Gain.\nMae llawer o raddedigion Celfyddyd Gain yn mynd ymlaen i ddilyn gyrfaoedd mewn ymarfer celf annibynnol, cadwraeth celfyddyd gain, addysgu mewn addysg bellach neu uwch neu mewn ysgolion cynradd ac uwchradd, gweithio mewn oriel neu fathau eraill o waith arddangosfa, y celfyddydau cyhoeddus neu gymunedol neu fel swyddogion addysg, therapyddion celf, ymchwilwyr, asiantau i artistiaid, technegwyr neu ym maes rheoli celfyddydol. Am fwy o wybodaeth, cliciwch yma.\nMae llawer o raddedigion Celf Gain yn mynd ymlaen i ddilyn gyrfaoedd yn\nhwyluso celfyddydau cyhoeddus neu gymunedol\nymarfer celf annibynnol\ncadwraeth celf gain\naddysgu mewn addysg bellach neu uwch\naddysgu mewn ysgolion cynradd neu uwchradd\nymchwil sy'n seiliedig ar ddiwylliant\ntimau technegol oriel/digwyddiadau\nMr Guy Mayman\n(Cwrs Byr) Arlunio


Rheoliadau Llywodraeth Cymru yn dilyn cyfnod cau’r cylch cenedlaethol – MyUni Student Newsletter\nBydd cyfnod cau’r cylch Cymru yn dod i ben ar 9fed Tachwedd a bydd set o fesurau newydd yn dod i rym a fydd yn disodli’r cyfyngiadau lleol blaenorol.\nY prif bwyntiau i fod yn ymwybodol ohonynt yw:\nCaniateir i ddwy aelwyd ymuno â’i gilydd i ffurfio un cartref estynedig – neu swigod. Er mwyn helpu i gadw pawb mor ddiogel â phosibl yn eu cartrefi, dim ond pobl o’ch cartref eich hun neu eich cartref estynedig fydd yn cael cyfarfod yn eich cartref preifat.\nBydd hyd at 15 o bobl yn cael cymryd rhan mewn gweithgaredd dan do wedi’i drefnu, a hyd at 30 mewn gweithgareddau wedi’u trefnu yn yr awyr agored, ar yr amod bod yr holl fesurau cadw pellter cymdeithasol, hylendid dwylo a mesurau diogelwch eraill o ran COVID-19 yn cael eu dilyn.\nCofiwch yr ydym yn parhau i fod mewn cyfnod o atal byr ac ni chewch gwrdd ag unrhyw un nad ydych yn byw gydag ef, dan do neu’n allanol. Mae hyn hefyd yn berthnasol i fyfyrwyr yn llety’r Brifysgol, ni chewch gymysgu â fflatiau neu breswylfeydd eraill.\nCaiff y sefyllfa ei hadolygu ar ôl pythefnos er mwyn gweld a ellir gwneud newidiadau pellach i’r mesurau cenedlaethol.\nRydym yn ymwybodol bod y rhan fwyaf o’n myfyrwyr yn dilyn canllawiau’r Llywodraeth a’r mesurau cadw pellter cymdeithasol a hoffem ddiolch ichi am eich cydweithrediad.\nStudent Partnership and Engagement Manager Gwener Tachwedd 6th, 2020


15th Ebrill 2021\nMae cyn-fyfyriwr Grŵp Colegau NPTC, Steve Tandy, wedi cael ei enwi gan Warren Gatland fel yr Hyfforddwr Amddiffyn ar gyfer taith Llewod Prydain ac Iwerddon i Dde Affrica sydd ar ddod.\nGadawodd Tandy, sy’n hanu o Donmawr ac a astudiodd yn Ysgol Gyfun Cefn Saeson, Goleg Castell-nedd ym 1998 ar ôl cwblhau Diploma Cenedlaethol BTEC mewn Chwaraeon a HND mewn Hyfforddi Chwaraeon. Roedd yn aelod o dîm rygbi hynod lwyddiannus y coleg rhwng 1996 a 1998, gan ennill Cwpan Ysgolion Cymru, Cwpan Colegau Prydain a chystadleuaeth rygbi 7 Colegau Prydain.\nAr ôl gadael y coleg, cynrychiolodd Tandy Glwb Rygbi Castell-nedd a chyflawnodd gant o gapiau gyda’r Gweilch cyn dod yn Brif Hyfforddwr yn 2012, swydd y bu ynddi am chwe blynedd. Ar hyn o bryd mae’n Hyfforddwr Amddiffyn ar gyfer tîm cenedlaethol yr Alban, gan weithio o dan Gregor Townsend y bydd hefyd yn ymuno ag ef yn Ne Affrica yr haf hwn.\nDywedodd Tandy fod cael yr alwad gan Gatland yn brofiad “swreal” ac aeth ymlaen i ddweud:\n“Mae chwarae Pencampwyr y Byd ar eu tir eu hunain yn brawf enfawr ac yn un rydw i’n edrych ymlaen yn fawr at fod yn rhan ohono. Mae wedi digwydd yn sydyn iawn, ac rwy’ wrth fy modd.”\nDywedodd Geraint Kathrens, Darlithydd Chwaraeon Grŵp Colegau NPTC:\n“Rydyn ni i gyd yn falch iawn dros Steve. Roedd yn fyfyriwr rhagorol ac mae’n dal i fod mewn cysylltiad â’r staff yn Academi Chwaraeon Llandarcy. Mae wedi datblygu i fod yn hyfforddwr gwych ac mae ei waith caled wedi talu ar ei ganfed gyda’r Alban eleni. Mae’n haeddu ei swydd hyfforddi gyda’r Llewod. Rydym yn dymuno’r gorau iddo ar gyfer y daith haf yn Ne Affrica. ”\nSoniodd Prif Hyfforddwr y Llewod, Gatland am yr apwyntiad hefyd:\n“Mae Steve wedi gwneud elfen amddiffyn yr Alban yn un o’r rhai mwyaf trefnus ymhlith rygbi’r byd – rhywbeth a welsom trwy gydol y Chwe Gwlad yn ddiweddar. Mae’n amlwg ei fod yn hyfforddwr deallus ac yn rhywun rwy’n edrych ymlaen yn fawr at weithio gydag ef.”\nMae pawb yng Ngrŵp Colegau NPTC yn llongyfarch Steve ar y cyflawniad rhyfeddol hwn a dymunwn bob lwc iddo ef a gweddill tîm teithiol Y Llewod yn Ne Affrica. Bydd y Gêm Brawf gyntaf yn erbyn y Springboks yn cael ei chynnal ar Orffennaf 24ain yn Johannesburg.\nI ddarganfod mwy am ein cyn-fyfyrwyr, yr aelodau nodedig a sut i ymuno, ewch i: https://www.nptcgroup.ac.uk/alumni/


System solar hardd yn arwain y ffordd ym maes ynni cynaliadwy | National Trust\nSystem solar hardd yn arwain y ffordd ym maes ynni cynaliadwy\nSystem solar hardd Gardd Bodnant National Trust\nCyhoeddwyd : 19 Jun 2017 Diweddariad diwethaf : 23 Jun 2017\nMae Ymddiriedolaeth Genedlaethol Cymru wedi ennill gwobr bwysig am gynllun ynni adnewyddadwy sy’n helpu cymunedau tlawd Cymru i leihau eu biliau ynni a gwobr clod uchel mewn categori arall yng Ngwobrau Ynni Adnewyddadwy Prydain (BREA) ddydd Iau, 15 Mehefin.\nMae ein gwaith arloesol i osod ynni adnewyddadwy a chynaliadwy yn ein heiddo yng Nghymru, mewn ffordd sy’n parchu harddwch yr amgylchedd naturiol a’r cymunedau cyfagos, wedi ennill clod a chydnabyddiaeth. Cafodd ein tîm ynni ei gynnwys ar rhestr fer y categorïau Arloesi, Grŵp Cymunedol a Phrosiect Eithriadol yn seremoni wobrwyo fawreddog BREA yng Ngwesty’r Savoy, Llundain, ar gyfer sefydliadau sydd ar flaen y gad wrth gyflwyno’r rhaglen werdd ar draws y Deyrnas Unedig.\nDywedodd Keith Jones, Ymgynghorydd Amgylcheddol Ymddiriedolaeth Genedlaethol Cymru: “Rydym wrth ein boddau i gael ein henwebu am dair gwobr, i ennill y wobr ynni cymunedol gyda Cyd Ynni a derbyn clod uchel am y brif wobr yn y categori Arloesi.”\nCafodd rhwydwaith o bum cwmni ynni cymunedol o’r enw Cyd Ynni ei enwebu ar gyfer y Wobr Grŵp Cymunedol.\nPwysleisiodd Keith bod Cyd Ynni yn gwbl unigryw yn y Deyrnas Unedig.\nDywedodd fod y cwmnïau yn cefnogi ei gilydd i ddatblygu prosiectau ynni adnewyddadwy gan ychwanegu gwerth i’r prosiectau hynny drwy draws-farchnata cyfranddaliadau a darparu budd i’r gymuned leol sy’n dioddef oherwydd tlodi tanwydd, gan ei galluogi i gynhyrchu ei thrydan ei hun o bŵer dŵr a manteisio ar yr holl law sy’n disgyn yng Nghymru.\n“Mae’r cwmni wedi’i leoli yn yr hen ddyffrynoedd chwarelyddol o amgylch Llanberis a Bethesda, un o ardaloedd tlotaf Cymru lle mae rhai o’r cyfraddau tlodi tanwydd uchaf yn y Deyrnas Unedig a’r stoc tai hynaf yn Ewrop”, dywedodd.\n“Mae’r cynllun peilot wedi dod i ben ac mae’r cwmni bellach yn gweithredu’r mudiad cydweithredol cyflenwi ynni cyntaf cyflawn yn y Deyrnas Unedig.\nYmddiriedolaeth Genedlaethol Cymru yn derbyn ei gwobr gan John Pienaar o’r BBC am ei chynllun ynni adnewyddadwy arloesol sy’n helpu cymunedau tlawd Cymru i leihau eu biliau trydan\n“Mae un cynllun peilot yn ardal Bethesda yn cyflenwi tai lleol ag ynni lleol, gan olygu bod cartrefi yn arbed tua 30% ar gyfartaledd ar eu biliau ynni.”\nMae cynllun solar hardd Gardd Bodnant gwerth £100,000, yn cyfuno celf a pheirianneg, ac roedd hefyd yn ymgeisio am y Wobr Prosiect Eithriadol.\nEsboniodd Keith: “Adeiladwyd y system solar hardd 50kw ar ochr llethr crwm ar safle Gardd Bodnant, gardd restredig Gradd I, yng Ngogledd Cymru. Dyma’r cyntaf o’i fath ar gyfer yr Ymddiriedolaeth Genedlaethol.\nY system solar yn gwau ei ffordd o amgylch coed derw Gardd Bodnant, Ymddiriedolaeth Genedlaethol Cymru\n“Fe wnaethom ni gymryd siawns a gosod y system ffotofoltäig ar ddarn o dir hanner acer o faint ar ochr bryn, gan sicrhau y byddai’r system yn organig o ran ei ffurf, yn hynod o effeithlon yn ymarferol ac yn atyniad ynddo’i hun ar gyfer y 250,000 o ymwelwyr sy’n dod i weld yr ardd fyd-enwog bob blwyddyn.\n“Roedd yn rhaid cloddio llwybr i’r ceblau drwy’r holl goed derw hynafol a defnyddio peiriannau tyllu bach a nerth bôn braich i osod y ceblau.\n“Mae’r ffaith bod y system wedi’i restru ar wahanol wefannau ynghyd â gosodiad ffotofoltäig Disney a systemau pwysig eraill y byd, yn dangos ein bod wedi gwneud rhywbeth arbennig iawn yma.\n“Mae prosiect hwn wedi tanio’r dychymyg gan ddangos beth y gellir ei gyflawni heb wario miliynau o bunnau.\n“Ystyrir y system ffotofoltäig bellach fel darn o gelf a pheirianneg, gan ei fod wedi’i ‘daenu’ ar ochr y bryn. I ddyfynnu William Morris, un o’r meddylwyr a fu’n ysbrydoliaeth i sefydlu’r Ymddiriedolaeth Genedlaethol, dylem bob amser anelu am rywbeth 'sydd yn hardd a defnyddiol ar yr un pryd’.\n“Mae’r system ffotofoltäig yn cael ei ystyried yn un o’r pum gorau yn y byd, ar sail ei edrychiad yn unig. Felly dw i’n meddwl ein bod wedi gwireddu ein hamcan yma. Yng ngeiriau’r bobl sydd wedi ei weld, 'wel, os oedd hi’n bosibl iddyn nhw wneud hyn yn y lleoliad hwn, does dim esgus i’r gweddill ohonom ni.”\nDewisir gwobrau BREA gan arbenigwyr o’r sector ynni neu gymheiriaid yn y maes cynhyrchu ynni adnewyddadwy.\nBuddugoliaeth dros danwydd ffosil yn Nghastell Penrhyn\nCastell Penrhyn yw’r olaf o brif safleoedd yr Ymddiriedolaeth Genedlaethol yng Nghymru i newid o system wresogi olew i un biomas.


Cynorthwyo teuluoedd sy’n colli plant a phobl ifanc yn sydyn ac yn annisgwyl - Deisebau\nDeiseb a gwblhawyd Cynorthwyo teuluoedd sy’n colli plant a phobl ifanc yn sydyn ac yn annisgwyl\nRydym yn galw ar Gynulliad Cenedlaethol Cymru i annog Llywodraeth Cymru i helpu i ddarparu gwasanaeth yma yng Nghymru i sicrhau bod teuluoedd sy'n colli plant neu bobl ifanc 25 oed neu iau yn annisgwyl yn cael y cymorth sydd ei angen arnynt.\nYm mis Chwefror 2012, bu farw fy mab, George, yn sydyn mewn Uned Frys yng Nghymru. Fe gerddon ni allan i'r nos heb ddim, ar ein pennau'n hunain ac mewn braw. Ni ddaeth neb, nid oedd neb yno i estyn llaw, gan adael ffrindiau ac aelodau'r teulu, a hwythau mewn galar hefyd, i'm cynnal i a Paul fy ngŵr. Bum niwrnod ar ôl colli ein mab, bu'n rhaid i mi a'm dau blentyn ifanc arall wynebu torcalon eto pan wnaeth Paul ladd ei hun. Unwaith eto, ddaeth neb.\nMae angen cymorth ar unwaith ar deuluoedd sy'n wynebu colled o'r fath. Mae angen iddynt wybod y gallant gysylltu â rhywun i ofyn cwestiynau a chael clust i wrando. Mae colli plentyn yn effeithio arnoch am byth, ac mae angen i deuluoedd wybod bod cymorth hirdymor ar gael i'w helpu drwy'r broses o alaru.\nNid oes modd cynllunio na pharatoi ar gyfer colli plentyn yn annisgwyl, a gall y profiad ingol hwn effeithio ar iechyd meddwl rhieni, brodyr a chwiorydd a gweddill y teulu. Rydym yn credu bod y cymorth hwn yn hanfodol ac y bydd yn atal teuluoedd rhag gorfod cerdded allan i'r nos heb ddim gobaith, heb ddim cymorth ac, yn bwysicach na dim, heb eu plentyn.\nErs 2012, rwyf wedi bod yn benderfynol o sicrhau bod teuluoedd yn cael yr un cymorth wrth ffarwelio â'u plant ag a gânt pan fyddant yn eu croesawu i'r byd adeg eu genedigaeth. Sefydlwyd yr elusen 2 Wish Upon a Star i helpu teuluoedd a staff yn ystod y profiad o golli plentyn neu berson ifanc 25 oed neu iau yn annisgwyl. Mae'r cymorth hwn yn cynnwys creu blychau atgofion, cwnsela a sefydlu llwybr cymorth sydd ar gael ar unwaith drwy weithio gyda byrddau iechyd a heddluoedd yma yng Nghymru. Cyfeiriwyd dros 465 o deuluoedd atom ers i ni ddechrau cynorthwyo teuluoedd yn 2015. Mae'r rhesymau dros y marwolaethau'n cynnwys Syndrom Marwolaeth Sydyn Babanod (SIDS), damweiniau, salwch ac, yn fwy diweddar, mae nifer o bobl ifanc wedi cyflawni hunanladdiad. Rydym wedi cael adborth hynod gadarnhaol gan deuluoedd a staff, ond gwyddom nad yw pob teulu'n cael eu cyfeirio atom ac mae angen ein cymorth o hyd ar nifer ohonynt.\nMae'r elusen 2 Wish Upon a Star eisoes yn gweithio gyda phob bwrdd iechyd yng Nghymru ac mae pob heddlu yn cefnogi'r fenter. Rydym wedi sefydlu llwybr cymorth uniongyrchol ym mhob Uned Frys ac Uned Gofal Critigol ac mae'r llwybrau hyn wedi'u hamlinellu'n glir yn nogfen PRUDiC Iechyd Cyhoeddus Cymru. Rydym hefyd yn gweithio gyda phob crwner, corffdy, tîm rhoi organau ac Ambiwlans Awyr Cymru, i wneud yn siŵr bod pob teulu'n gwybod amdanom. Fodd bynnag, mae nifer o deuluoedd yn dal yn gorfod ymdopi heb ein cymorth. Rydym wedi clywed am staff sy'n 'anghofio' rhoi blychau atgofion i'r rheini, yn penderfynu nad oes angen cymorth ar deulu bachgen 18 oed gan ei fod 'wedi dechrau eillio' ac sy'n credu 'nad yw'n briodol' cynnig cymorth adeg marwolaeth plentyn. Nid y staff sydd i benderfynu a oes angen cymorth ar deulu.\nGwyddom, wrth siarad â staff a theuluoedd, fod ein gwasanaeth yn newid bywydau'r rhai sydd wedi colli plentyn neu berson ifanc yn annisgwyl, ac rydym am i Lywodraeth Cymru wneud yn siŵr bod cymorth ar gael i bob teulu pan fydd ei angen fwyaf.\nCynhaliwyd dadl yn y Senedd ar y pwnc hwn\nCynhaliwyd dadl ar y pwnc hwn ar 3 Tachwedd 2021\nDarllen y trawsgrifiad\nDod o hyd i fanylion y ddeiseb\nTrafodwyd y ddeiseb gan y Senedd yn y Cyfarfod Llawn ar 3 Tachwedd 2021\nDyddiad cwblhau 15 Tachwedd 2021